|  |
| --- |
| Parti III.6:Formola ta’ Informazzjoni Supplimentari Aġġornata\* għall-għajnuna mill-Istat mogħtija skont il-Linji gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (CEEAG)[[1]](#footnote-2) Kapitolu 4.2 – Għajnuna għat-titjib tal-prestazzjoni ambjentali u r-rendiment fl-użu tal-enerġija tal-bini    \* Għadha ma ġietx adottata formalment |

*Din il-formola ta’ informazzjoni supplimentari trid jintuża għan-notifika ta’ kwalunkwe għajnuna koperta mil-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (minn hawn ‘il quddiem imsejħin is-“CEEAG”).*

*Din il-formola ta’ informazzjoni supplimentari tikkonċerna l-miżuri koperti fil-Kapitolu 4.2 tas-CEEAG. Jekk in-notifika tinkludi miżuri li huma koperti minn aktar minn kapitolu wieħed tas-CEEAG, jekk jogħġbok, ladarba tkun disponibbli, imla wkoll il-formola ta’ informazzjoni supplimentari rispettiva li tikkonċerna l-kapitolu rispettiv tas-CEEAG.*

*Id-dokumenti kollha pprovduti mill-Istati Membri bħala annessi għal din il-formola ta’ informazzjoni supplimentari aġġornata jridu jiġu nnumerati u n-numri tad-dokument iridu jiġu indikati fit-taqsimiet rilevanti ta’ din il-formola ta’ informazzjoni supplimentari.*

|  |
| --- |
| **Taqsima A: Sommarju tal-karatteristiċi ewlenin tal-miżura/i notifikata/i** |

1. Sfond u objettiv/i tal-miżura/i notifikata/i:
2. Jekk mhux diġà diskuss taħt it-taqsima 5.2 tal-Formola ta’ Informazzjoni Ġenerali (Parti I), jekk jogħġbok ipprovdi l-isfond u l-objettiv ewlieni, inkluż kwalunkwe mira tal-Unjoni għall-prestazzjoni enerġetika u ambjentali tal-bini li l-miżura hija maħsuba li tappoġġa.

1. Indika kwalunkwe objettiv ieħor segwit mill-miżura. Għal kwalunkwe objettiv li mhuwiex purament ambjentali, jekk jogħġbok spjega jekk dan jistax jirriżulta f’xi distorsjoni fis-suq intern.

1. **Dħul fis-seħħ u durata:**
2. Sa fejn mhux diġà pprovdut fit-taqsima 5.5 tal-Formola ta’ Informazzjoni Ġenerali (Parti I), indika d-data minn meta l-iskema ta’ għajnuna hija ppjanata li tidħol fis-seħħ;

1. Indika t-tul ta’ żmien tal-iskema[[2]](#footnote-3).

1. **Riċevitur/i:**
2. Jekk mhux diġà pprovdut fit-taqsima 3 tal-Formola ta’ Informazzjoni Ġenerali (Parti I), iddeskrivi l-benefiċjarju/i (potenzjali) tal-miżura/i;

1. Indika l-lokalità tal-benefiċjarju/i (jiġifieri jekk l-entitajiet ekonomiċi li jinsabu fl-Istat Membru rispettiv biss jew ukoll dawk fi Stati Membri oħra jkunux eliġibbli li jipparteċipaw fil-miżura).

1. Sabiex tivvaluta l-konformità mal-punt 15 tas-CEEAG, speċifika jekk l-għajnuna tingħatax skont il-miżura/i favur impriża (individwali jew parti minn skema) li hija soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara għajnuna illegali u inkompatibbli mas-suq intern.

Jekk iva, ipprovdi informazzjoni dwar l-ammont ta’ għajnuna li għad trid tiġi rkuprata sabiex il-Kummissjoni tqisha fil-valutazzjoni tal-miżura/i ta’ għajnuna.

1. Ikkonferma li l-miżura/i ma tinvolvix/jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 tas-CEEAG). Inkella, ipprovdi d-dettalji.

1. **Il-baġit u l-finanzjament tal-miżura/i.**
2. Jekk mhux diġà msemmi fit-tabella taħt it-taqsima 7.1 tal-Formola ta’ Informazzjoni Ġenerali (Parti I), ipprovdi l-baġit annwali u/jew totali għad-durata kollha tal-miżura/i; jekk il-baġit totali mhuwiex magħruf (pereżempju minħabba li jiddependi fuq ir-riżultati tal-offerti), indika stima tal-baġit, inkluż is-suppożizzjonijiet użati għall-kalkolu tal-baġit stmat rispettiv[[3]](#footnote-4).

1. Jekk il-miżura/i hija/huma ffinanzjata/i permezz ta’ imposta, iċċara jekk:
   1. l-imposta hija stabbilita bil-liġi jew bi kwalunkwe att leġiżlattiv ieħor; Jekk iva, ipprovdi l-att legali, in-numru u d-data meta jiġi adottat u daħal fis-seħħ, il-link tal-internet għall-att legali;

* 1. l-imposta hija imposta b’mod ugwali fuq prodotti domestiċi u importati;

* 1. il-miżura/i notifikata/i se tibbenefika lill-prodotti domestiċi u importati bl-istess mod;

* 1. l-imposta tiffinanzja kompletament il-miżura/i jew parzjalment biss. Jekk l-imposta tiffinanzja biss parzjalment il-miżura, indika s-sorsi l-oħra ta’ finanzjament tal-miżura u l-proporzjon rispettiv tagħhom;

* 1. l-imposta li tiffinanzja l-miżura/i notifikata/i tiffinanzja wkoll miżuri oħra ta’ għajnuna. Jekk iva, indika l-miżuri l-oħra ta’ għajnuna ffinanzjati mill-imposta kkonċernata.

|  |
| --- |
| **Taqsima B: Valutazzjoni tal-kompatibbiltà tal-għajnuna** |

|  |
| --- |
| *Kundizzjoni pożittiva: l-għajnuna trid tiffaċilita l-iżvilupp ta’ attività ekonomika* |

|  |
| --- |
| Il-kontribut għall-iżvilupp ta’ attività ekonomika |

*Biex tipprovdi l-informazzjoni f’din it-taqsima, irreferi għat-taqsima 3.1.1 (il-punti 23–25) u t-taqsimiet 4.2.1 u 4.2.2 (il-punti 136 sa 140) tas-CEEAG.*

1. L-Artikolu 107(3)(c) tat-Trattat dwar il-Funzjonament tal-Unjoni Ewropea (TFUE) jistabbilixxi li l-Kummissjoni tista’ tiddikjara bħala kompatibbli l-“għajnuna maħsuba sabiex tiffaċilita l-iżvilupp ta’ ċerti attivitajiet jew ta’ ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess komuni”. Għalhekk, l-għajnuna kompatibbli taħt dik id-dispożizzjoni tat-TFUE trid tikkontribwixxi għall-iżvilupp ta’ ċerta attività ekonomika.

Sabiex tivvaluta l-konformità mal-punt 23 tas-CEEAG, identifika l-attivitajiet ekonomiċi li se jiġu ffaċilitati bħala riżultat tal-għajnuna u kif l-iżvilupp ta’ dawk l-attivitajiet huwa appoġġat.

1. Sabiex tivvaluta l-konformità mal-punt 25 tas-CEEAG, iddeskrivi jekk u kif l-għajnuna se tikkontribwixxi għall-kisba tal-objettivi tal-politika tal-Unjoni dwar il-klima, il-politika ambjentali u l-politika tal-enerġija u b’mod aktar speċifiku, il-benefiċċji mistennija tal-għajnuna f’termini tal-kontribut materjali tagħha għall-protezzjoni ambjentali, inkluż il-mitigazzjoni tat-tibdil fil-klima, jew il-funzjonament effiċjenti tas-suq intern tal-enerġija.

Barra minn hekk, enfasizza sa liema punt l-għajnuna hija relatata mal-politiki deskritti fil-punt 135 tas-CEEAG.

1. Iddeskrivi r-rekwiżiti ta’ eliġibbiltà applikabbli għall-benefiċjarju/i (pereżempju billi tinkludi kwalunkwe rekwiżit tekniku, ambjentali (jiġifieri permessi), finanzjarji (jiġifieri kollaterali) jew rekwiżiti oħra li l-benefiċjarju/i jeħtieġ li jikkonforma/jikkonformaw magħhom).

1. Ipprovdi informazzjoni dwar il-kamp ta’ applikazzjoni preċiż u l-attivitajiet appoġġati tal-miżura/i ta’ għajnuna, kif previst fit-Taqsima 4.2.2 tas-CEEAG. B’mod partikolari:
   1. Spjega jekk il-miżura/i ta’ għajnuna tipprovdix biss għajnuna għat-titjib tal-effiċjenza enerġetika tal-bini jew tikkombina l-għajnuna għat-titjib tal-effiċjenza enerġetika tal-bini ma’ għajnuna għal kwalunkwe wieħed mill-investimenti elenkati fil-punt 137 tas-CEEAG jew għall-investimenti kollha elenkati fil-punt tas-CEEAG. Fil-każ tal-aħħar, iċċara liema mill-investimenti huma eliġibbli għall-għajnuna skont il-miżura/i.

* 1. Spjega jekk il-miżura/i ta’ għajnuna tinkludix ukoll tipi ta’ għajnuna li huma esklużi mill-kamp ta’ applikazzjoni tat-Taqsima 4.2 tas-CEEAG, bis-saħħa tal-punt 138 tagħha. Jekk iva, il-formola/i ta’ notifika xierqa jridu jiġu sottomessi fir-rigward tal-parti(jiet) rilevanti tal-miżura/i.

1. Indika jekk l-għajnuna mogħtija skont il-miżura/i tikkonċernax ir-rinnovazzjoni ta’ bini eżistenti, l-installazzjoni jew is-sostituzzjoni ta’ tip wieħed biss ta’ element tal-bini[[4]](#footnote-5), u/jew investimenti fl-effiċjenza enerġetika f’bini ġdid, kif definit fil-punt 139 (l-ittri (a) sa (c)) tas-CEEAG.

1. Uri li l-għajnuna mogħtija skont il-miżura/i ta’ għajnuna se twassal għat-titjib fir-rendiment fl-użu tal-enerġija meħtieġ fil-punt 139 (l-ittri (a) sa (c), kif applikabbli) tas-CEEAG.

1. Indika jekk l-għajnuna tingħatax skont il-miżura/i ta’ għajnuna lill-SMEs u lill-kumpaniji żgħar b’kapitalizzazzjoni medja li huma fornituri ta’ miżuri għat-titjib tar-rendiment fl-użu tal-enerġija għall-faċilitazzjoni tal-ikkuntrattar tar-rendiment fl-użu tal-enerġija, kif previst fil-punt 140 tas-CEEAG.

|  |
| --- |
| L-effett ta’ inċentiv |

*Biex tipprovdi l-informazzjoni f’din it-taqsima, irreferi għat-taqsima 3.1.2 (il-punti 26-32) u għat-taqsima 4.2.3 (il-punti 141-143) tas-CEEAG.*

1. Għajnuna tista’ titqies li tiffaċilita attività ekonomika biss jekk ikollha effett ta’ inċentiv. Sabiex tivvaluta l-konformità mal-punt 26 tas-CEEAG, spjega kif il-miżura/i *“tiffaċilita attività ekonomika biss jekk ikollha effett ta’ inċentiv. Effett ta’ inċentiv iseħħ meta l-għajnuna ġġiegħel lill-benefiċjarju jibdel l-imġiba tiegħu, jinvolvi ruħu f’attività ekonomika addizzjonali jew f’attività ekonomika aktar ekoloġika, li kieku ma kienx iwettaq mingħajr l-għajnuna jew kien iwettaqha b’mod ristrett jew differenti”*. Barra minn hekk, sabiex tiġi vvalutata l-konformità mal-punt 27 tas-CEEAG, ikkonferma li l-miżura “*ma tikkumpensax għar-riskju kummerċjali normali ta’ attività ekonomika*” u spjega fil-qosor għaliex.

1. Skont il-punt 28 tas-CEEAG:
   * 1. Ipprovdi deskrizzjoni komprensiva tax-xenarju fattwali mistenni li jirriżulta mill-miżura ta’ għajnuna u x-xenarju/i kontrofattwali probabbli fin-nuqqas tal-miżura ta’ għajnuna.[[5]](#footnote-6) Fejn tistenna li kategoriji differenti ta’ benefiċjarji jistgħu jiġu appoġġati, żgura li x-xenarju kontrofattwali jkun kredibbli għal kull waħda minn dawn il-kategoriji.

* + 1. Jekk jogħġbok spjega fil-qosor ir-raġunament għall-għażla tax-xenarju/i kontrofattwali probabbli, fid-dawl tal-kategoriji differenti proposti ta’ benefiċjarji, jekk applikabbli.

* + 1. Ikkwantifika l-ispejjeż u d-dħul tax-xenarji fattwali u kontrofattwali u ġġustifika l-bidla fl-imġiba fejn rilevanti għal kull kategorija ta’ benefiċjarju, abbażi ta’:
       1. il-proġett/i ta’ referenza rispettiv/i[[6]](#footnote-7) korrispondenti u d-diskrepanza tal-likwidità li tirriżulta;

JEW

* + - 1. evidenza kwantitattiva rilevanti bbażata fuq studji tas-suq (b’mod partikolari studji dwar perjodi ta’ rkupru tal-kost), pjanijiet tal-investituri, rapporti finanzjarji, jew evidenza kwantitattiva oħra inklużi, fejn applikabbli, offerti magħmula minn proġetti simili fi proċessi ta’ offerti kompetittivi komparabbli reċenti.[[7]](#footnote-8)

1. Sabiex turi l-konformità mal-punti 29 u 31 tas-CEEAG:
2. Ikkonferma li l-bidu tax-xogħlijiet fuq il-proġett jew l-attività ma seħħx qabel applikazzjoni bil-miktub għall-għajnuna mill-benefiċjarju lill-awtoritajiet nazzjonali;

JEW

1. Għall-proġetti li bdew qabel l-applikazzjoni għall-għajnuna, jekk jogħġbok uri li l-proġett jaqa’ f’wieħed mill-każijiet eċċezzjonali pprovduti fil-punt 31 tas-CEEAG l-ittri (a), (b) jew (c).

1. Biex turi konformità mal-punt 30 tas-CEEAG, napprezzaw li tikkonferma li l-applikazzjoni għall-għajnuna tinkludi mill-inqas l-isem tal-applikant, deskrizzjoni tal-proġett jew l-attività, inkluż il-post, u l-ammont tal-għajnuna meħtieġa biex titwettaq.

1. Sabiex tintwera l-konformità mal-punti 32 u 142 tas-CEEAG:
2. Indika jekk hemmx standards tal-Unjoni[[8]](#footnote-9) applikabbli għall-miżura/i notifikata/i, standards nazzjonali obbligatorji li huma aktar stretti jew ambizzjużi mill-istandards korrispondenti tal-Unjoni, jew standards nazzjonali obbligatorji adottati fin-nuqqas ta’ standards tal-Unjoni;

1. F’każijiet fejn il-liġi tal-Unjoni timponi standards tal-Unjoni, ikkonferma u uri li l-għajnuna għandha effett ta’ inċentiv minħabba li tinċentiva l-investiment li għandu jiġi implimentat u ffinalizzat mill-inqas 18-il xahar qabel ma jidħol fis-seħħ l-istandard.

1. Spjega jekk il-proġetti b’perjodu ta’ rkupru tal-kost[[9]](#footnote-10) ta’ inqas minn ħames snin humiex eliġibbli għall-għajnuna skont il-miżura/i. Jekk iva, ipprovdi evidenza biex turi li l-għajnuna hija meħtieġa biex tiskatta bidla fl-imġiba, kif meħtieġ mill-punt 142 tas-CEEAG.

|  |
| --- |
| Ebda ksur ta’ ebda dispożizzjoni rilevanti tad-dritt tal-Unjoni |

*Biex tipprovdi l-informazzjoni f’din it-taqsima, jekk irreferi għat-taqsima 3.1.3 (punt 33) tas-CEEAG.*

1. Ipprovdi informazzjoni biex tikkonferma l-konformità mad-dispożizzjonijiet rilevanti tal-liġi tal-UE, f’konformità mal-punt 33 tas-CEEAG.

1. Jekk tintuża imposta biex tiffinanzja l-miżura/i, iċċara jekk hemmx bżonn li titwettaq il-valutazzjoni tal-konformità mal-Artikoli 30 u 110 tat-TFUE. Jekk iva, uri kif il-miżura tikkonforma mad-dispożizzjonijiet tal-Artikoli 30 u 110 tat-TFUE. F’dan il-kuntest, tista’ ssir referenza għall-informazzjoni sottomessa taħt il-mistoqsija 5ii ta’ hawn fuq, fejn il-miżura/i notifikata/i hija/huma ffinanzjata/i permezz ta’ imposta.

|  |
| --- |
| *Kundizzjoni negattiva: l-għajnuna ma tistax taffettwa b’mod mhux xieraq il-kundizzjonijiet tal-kummerċ sa punt li jmur kontra l-interess komuni* |

|  |
| --- |
| 2.1. Minimizzazzjoni tad-distorsjonijiet tal-kompetizzjoni u tal-kummerċ |

|  |
| --- |
| 2.1.1. In-neċessità tal-għajnuna |

*Biex tipprovdi l-informazzjoni f’din it-taqsima, irreferi għat-taqsima 3.2.1.1 (il-punti 34-38) tas-CEEAG.*

1. Spjega liema falliment/i tas-suq identifikaw l-awtoritajiet tiegħek li jipprevjenu l-kisba ta’ livell suffiċjenti ta’ protezzjoni ambjentali. Speċifika f’liema kategorija jaqgħu l-fallimenti tas-suq identifikati, billi tagħmel referenza għall-ittri (a), (b), (c) jew (d) tal-punt 34 tas-CEEAG.

1. F’konformità mal-punt 35 tas-CEEAG, jekk jogħġbok ipprovdi informazzjoni dwar kwalunkwe politika u miżura eżistenti li l-awtoritajiet tiegħek identifikaw, li diġà għandhom fil-mira l-fallimenti regolatorji jew tas-suq identifikati.

1. Sabiex tintwera l-konformità mal-punt 36 tas-CEEAG, ipprovdi informazzjoni li turi li l-għajnuna timmira b’mod effettiv lejn fallimenti residwi tas-suq, filwaqt li tqis ukoll kwalunkwe politika u miżura oħra diġà fis-seħħ biex tindirizza wħud mill-fallimenti tas-suq identifikati.

1. Sabiex tintwera l-konformità mal-punt 37 tas-CEEAG, spjega jekk, sa fejn jafu l-awtoritajiet tiegħek, proġetti jew attivitajiet simili għal dawk koperti mill-miżura/i notifikata/i fir-rigward tal-kontenut teknoloġiku, il-livell ta’ riskju u d-daqs tagħhom, humiex diġà mwassla fl-Unjoni bil-kundizzjonijiet tas-suq. Jekk iva, jekk jogħġbok ipprovdi evidenza ulterjuri biex turi l-ħtieġa għal għajnuna mill-Istat.

1. Sabiex tintwera l-konformità mal-punt 38 tas-CEEAG, irreferi għall-evidenza kwantitattiva diġà pprovduta fil-mistoqsija 14 C) hawn fuq.

|  |
| --- |
| 2.1.2. Adegwatezza |

*Biex tipprovdi l-informazzjoni f’din it-taqsima, irreferi għat-taqsima 3.2.1.2 (il-punti 39-46), it-taqsima 4.2.4.1 (il-punti 144-145) u l-punti 153 u 157 tas-CEEAG.*

1. Sabiex tiġi vverifikata l-konformità mal-punt 40 tas-CEEAG, uri li ma hemmx strumenti inqas distorsivi disponibbli li huma aktar xierqa mill-għajnuna mill-Istat.

1. Sabiex tiġi vverifikata l-konformità mal-punt 41 tas-CEEAG, uri li l-miżura ta’ għajnuna hija mfassla b’tali mod li ma ddgħajjifx l-effiċjenza ta’ miżuri oħra li jirrimedjaw l-istess falliment tas-suq, bħal mekkaniżmu/i bbażat/i fuq is-suq (eż. l-EU ETS).

1. Sabiex tintwera l-konformità mal-punt 42 tas-CEEAG, ikkonferma li l-ebda wieħed mill-benefiċjarji tal-miżura/i ta’ għajnuna ma seta’ jinżamm responsabbli għat-tniġġis skont il-liġi tal-Unjoni jew nazzjonali eżistenti (il-prinċipju ta’ “min iniġġes iħallas”).

1. Biex tiġi vverifikata l-konformità mal-punti minn 43 sa 46 tas-CEEAG, biex turi l-adegwatezza tal-għajnuna fost strumenti ta’ għajnuna differenti, jekk jogħġbok ipprovdi l-informazzjoni li ġejja:
2. Spjega għaliex forom oħra ta’ għajnuna potenzjalment inqas distorsivi huma inqas xierqa, kif meħtieġ fil-punt 44 tas-CEEAG. Forom inqas distorsivi ta’ għajnuna jistgħu jkunu self bil-quddiem li jitħallas lura meta mqabbel ma’ għotjiet diretti; krediti ta’ taxxa meta mqabbel ma’ tnaqqis ta’ taxxa; jew forom oħra ta’ għajnuna li huma bbażati fuq strumenti finanzjarji, bħal dejn meta mqabbel ma’ strumenti ta’ ekwità, inkluż, pereżempju, self b’imgħax baxx jew tnaqqis tal-imgħax, garanziji tal-gvern, jew forniment ta’ finanzjament alternattiv b’termini favorevoli.

1. Uri li l-għażla tal-istrument ta’ għajnuna hija xierqa għall-falliment tas-suq li l-miżura/i ta’ għajnuna għandha l-għan li tindirizza, kif meħtieġ fil-punt 45 tas-CEEAG.

1. Jekk jogħġbok spjega kif il-miżura ta’ għajnuna u t-tfassil tagħha huma xierqa biex jintlaħaq l-objettiv tal-miżura li għaliha hija mmirata l-għajnuna, kif meħtieġ fil-punt 46 tas-CEEAG.

1. Jekk l-għajnuna tingħata skont il-miżura/i lill-SMEs u lill-kumpaniji żgħar b’kapitalizzazzjoni medja li huma fornituri ta’ miżuri għat-titjib tar-rendiment fl-użu tal-enerġija skont kuntratti tar-rendiment fl-użu tal-enerġija, ikkonferma li, kif meħtieġ mill-punt 145 tas-CEEAG, l-għajnuna tieħu l-forma ta’ self jew garanzija lill-fornitur jew tikkonsisti fi prodott finanzjarju mmirat lejn il-finanzjament tal-fornitur (pereżempju, il-fatturament jew il-forfaiting).

1. Jekk l-għajnuna tingħata skont il-miżura/i fil-forma ta’ strumenti finanzjarji, ikkonferma li:
2. L-għajnuna lis-sid jew lill-inkwilin tal-bini tieħu l-forma ta’ garanzija jew self, f’konformità mal-punt 153 tas-CEEAG; kif ukoll

1. L-għajnuna lill-intermedjarju finanzjarju (eż. fond għall-effiċjenza enerġetika) tieħu l-forma ta’ dotazzjoni, ekwità, garanzija jew self, f’konformità mal-punt 157 tas-CEEAG.

|  |
| --- |
| 2.1.3. Proporzjonalità |

*Biex tipprovdi l-informazzjoni f’din it-taqsima, irreferi għat-taqsima 4.2.4.2 (il-punti 146-153) tas-CEEAG.*

*Innota li t-tliet taqsimiet 2.1.3.1., 2.1.3.2. u 2.1.3.3. li ġejjin huma alternattivi. Ipprovdi tweġibiet biss għat-taqsima applikabbli, skont id-disinn tal-miżura proposta.*

|  |
| --- |
| 2.1.3.1. Il-proporzjonalità tal-għajnuna meta l-għajnuna ma tingħatax permezz ta’ proċess kompetittiv ta’ offerti u ma tingħatax fil-forma ta’ strumenti finanzjarji |

Biex tipprovdi l-informazzjoni f’din it-taqsima, irreferi għall-punti 146-151 u 153 tas-CEEAG.

1. Sabiex tiġi vverifikata l-konformità mal-punt 146 tas-CEEAG, spjega liema huma l-kostijiet eliġibbli skont il-miżura/i u kif huma limitati għall-kostijiet tal-investiment marbuta direttament mal-kisba ta’ livell ogħla ta’ prestazzjoni enerġetika jew ambjentali.

1. Indika l-intensitajiet massimi tal-għajnuna applikabbli skont il-miżura u indika jekk japplikawx xi bonusijiet (kif deskritt fil-punti 147-150 tas-CEEAG).

1. Jekk applikabbli, iġġustifika l-applikazzjoni tal-bonus tal-intensità tal-għajnuna għal titjib li jwassal għal tnaqqis fid-domanda għall-enerġija primarja ta’ mill-inqas 40 %, f’konformità mal-punt 148 tas-CEEAG.

1. Jekk b’deroga mill-punti 147-150 tas-CEEAG, jitqies li hija meħtieġa għajnuna lil hinn mill-intensitajiet massimi tal-għajnuna stabbiliti f’dawn il-punti, indika l-livell ta’ għajnuna meqjus bħala meħtieġ u ġġustifikaha abbażi ta’ analiżi tad-diskrepanza tal-likwidità, f’konformità mal-punti 51-52 tas-CEEAG.

Għal din l-analiżi tad-diskrepanza tal-likwidità, ippreżenta kwantifikazzjoni, għax-xenarju/i fattwali u xenarju/xenarji kontrofattwali realistiċi[[10]](#footnote-11) identifikati bi tweġiba għall-mistoqsija 14 C) hawn fuq, tal-kostijiet u d-dħul ewlenin kollha, il-kost medju ponderat tal-kapital (weighted average cost of capital, WACC) stmat tal-benefiċjarji (jew proġetti ta’ referenza) biex jiġu skontati l-flussi futuri tal-flus, kif ukoll il-valur preżenti nett (VPN) għax-xenarji fattwali u kontrofattwali, matul il-ħajja tal-proġett/tal-proġett ta’ referenza.

Innota li għal każijiet ta’ għajnuna u skemi individwali li jibbenefikaw minn għadd partikolarment limitat ta’ benefiċjarji, l-Istat Membru jeħtieġ li jippreżenta l-evidenza ta’ sostenn fil-livell tal-pjan dettaljat ta’ direzzjoni tan-negozju tal-proġett, filwaqt li għal każijiet ta’ skemi ta’ għajnuna, l-Istat Membru jeħtieġ li jippreżenta l-evidenza ta’ sostenn abbażi ta’ proġett ta’ referenza wieħed jew aktar.

1. Ipprovdi dan f’Anness għal din il-formola ta’ notifika (billi tuża fajl Excel fejn il-formuli kollha huma viżibbli).

1. Inkludi informazzjoni dettaljata dwar is-suppożizzjonijiet, il-metodoloġiji, ir-raġunament u s-sorsi sottostanti tagħhom, użati għal kull aspett tal-kwantifikazzjoni tal-kostijiet u d-dħul fix-xenarju fattwali u x-xenarju kontrofattwali probabbli (pereżempju inkludi s-suppożizzjonijiet użati biex jiġu żviluppati dawk ix-xenarji u s-sors/ir-raġunament għal dawn is-suppożizzjonijiet).

1. Ma’ din il-formola ta’ notifika tista’ tehmeż ukoll id-dokumenti msemmija fin-nota 39 f’qiegħ il-paġna tas-CEEAG. Id-dokumenti tal-Bord jistgħu jkunu partikolarment utli għal miżuri jew skemi ta’ għajnuna individwali li jkunu ta’ benefiċċju għal għadd partikolarment limitat ta’ benefiċjarji. Jekk tali dokumenti huma mehmuża mal-formola ta’ notifika, ipprovdi hawn taħt lista ta’ dawk id-dokumenti, li tispeċifika l-awtur, id-data meta ġew abbozzati u l-kuntest meta ntużaw.

1. Jekk jogħġbok uri li l-applikazzjoni ta’ intensità ogħla tal-għajnuna ddeterminata kif indikat fil-mistoqsija 34 ma tirriżultax f’għajnuna li taqbeż id-distakk fil-finanzjament.

1. F’każ li l-punt 52 tas-CEEAG huwa applikabbli, jiġifieri l-aktar xenarju kontrofattwali probabbli jikkonsisti mill-fatt li l-benefiċjarju ma jwettaqx attività jew investiment, jew ikompli n-negozju tiegħu mingħajr bidliet, ipprovdi evidenza biex issostni din is-suppożizzjoni[[11]](#footnote-12).

|  |
| --- |
| 2.1.3.2. Il-proporzjonalità tal-għajnuna meta l-għajnuna tingħata fil-forma ta’ strumenti finanzjarji |

*Biex tipprovdi l-informazzjoni f’din it-taqsima, irreferi għall-punti 146 u 153 tas-*CEEAG.

1. Sabiex tiġi vverifikata l-konformità mal-punt 146 tas-CEEAG, spjega liema huma l-kostijiet eliġibbli skont il-miżura/i u kif huma limitati għall-kostijiet tal-investiment marbuta direttament mal-kisba ta’ livell ogħla ta’ prestazzjoni enerġetika jew ambjentali.

1. Ipprovdi l-informazzjoni li ġejja sabiex tivverifika l-konformità mal-punt 153 tas-CEEAG:
2. Jekk l-għajnuna tingħata fil-forma ta’ garanzija, ikkonferma li l-garanzija mhux se taqbeż it-80 % tas-self sottostanti u spjega kif se tiġi żgurata l-konformità ma’ dan ir-rekwiżit.

1. Jekk l-għajnuna tingħata fil-forma ta’ self, ikkonferma li l-ħlas lura mis-sid/i tal-bini lill-fond tal-effiċjenza enerġetika jew lill-fond tal-enerġija rinnovabbli jew intermedjarju finanzjarju ieħor ikun tal-inqas ugwali għall-valur nominali tas-self u spjega kif se tiġi żgurata l-konformità ma’ dan ir-rekwiżit.

|  |
| --- |
| 2.1.3.3. Proporzjonalità tal-għajnuna mogħtija permezz ta’ proċess kompetittiv ta’ offerti |

*Biex tipprovdi l-informazzjoni f’din it-taqsima, irreferi għall-punti 49 u 50 tas-*CEEAG.

1. Sabiex tivverifika l-konformità mal-punti 49 u 50 tas-CEEAG, ipprovdi dan li ġej:
2. Spjega kif l-awtoritajiet jiżguraw li l-proċess tal-offerti jkun miftuħ, ċar, trasparenti u mhux diskriminatorju, bbażat fuq kriterji oġġettivi, definiti *ex ante* skont l-għan tal-miżura u jimminimizzaw ir-riskju tal-offerti strateġiċi (punt 49(a) tas-CEEAG).

1. Il-kriterji tal-għażla użati għall-klassifikazzjoni tal-offerti, u fl-aħħar mill-aħħar l-identifikazzjoni tal-livell ta’ għajnuna fil-proċess kompetittiv tal-offerti. B’mod aktar speċifiku:
   1. Ipprovdi l-lista tal-kriterji tal-għażla u speċifika liema minnhom huma/mhumiex direttament jew indirettament relatati mal-objettivi ewlenin tal-miżura/i. Inkludi l-ponderazzjoni tagħhom.

* 1. Spjega kif il-kriterji tal-għażla jpoġġu l-kontribuzzjoni għall-objettivi ewlenin tal-miżura/i f’relazzjoni diretta jew indiretta mal-ammont ta’ għajnuna mitlub mill-applikant. Dan jista’ jiġi espress, pereżempju, f’termini ta’ għajnuna għal kull unità ta’ protezzjoni ambjentali[[12]](#footnote-13) (il-punt 50 tas-CEEAG u n-nota 44 f’qiegħ il-paġna tas-CEEAG).

* 1. F’każ li jkun hemm kriterji oħra tal-għażla li mhumiex relatati direttament jew indirettament mal-objettivi ewlenin tal-miżura/i, ipprovdi raġunijiet għall-approċċ propost u spjega kif huwa xieraq għall-objettivi segwiti mill-miżura/i. Ikkonferma wkoll li dawk il-kriterji ma jirrappreżentawx aktar minn 30 % tal-ponderazzjoni tal-kriterji kollha tal-għażla (il-punt 50 tas-CEEAG).

* 1. Spjega sa fejn qabel kull proċess kompetittiv tal-offerti se jiġu ppubblikati l-kriterji tal-għażla (il-punt 49(b) u n-nota 43 f’qiegħ il-paġna tas-CEEAG).

1. Spjega l-elementi li fuqhom bbażajt is-suppożizzjoni li l-proċess tal-offerti se jkun miftuħ u sottoskritt kif suppost, jiġifieri li jista’ jkun mistenni li mhux l-offerenti kollha se jirċievu għajnuna u li l-għadd ta’ offerenti mistennija huwa biżżejjed biex jiżgura kompetizzjoni effettiva għad-durata tal-iskema (il-punt 49(c) tas-CEEAG). Fl-ispjegazzjoni tiegħek, ikkunsidra l-baġit jew il-volum tal-iskema. Fejn rilevanti, jekk jogħġbok irreferi għall-evidenza pprovduta bi tweġibiet għall-mistoqsija 14.

1. Ipprovdi informazzjoni dwar l-għadd ta’ sessjonijiet ta’ offerti previsti u l-għadd mistenni ta’ offerenti fl-ewwel ċiklu u matul iż-żmien.

1. Fil-każ ta’ proċess wieħed jew aktar ta’ offerti sottosottoskritti, spjega kif id-disinn tal-proċessi tal-offerti se jiġi kkoreġut matul l-implimentazzjoni tal-iskema sabiex terġa’ tinkiseb kompetizzjoni effettiva, u meta (il-punt 49(c) tas-CEEAG).

1. Ikkonferma li aġġustamenti *ex post* għall-eżitu tal-proċess tal-offerti (bħal negozjati sussegwenti dwar ir-riżultati tal-offerti jew ir-razzjonar) huma evitati (il-punt 49(d) tas-CEEAG).

1. F’każ li jkun hemm possibbiltà ta’ “*offerti mingħajr sussidju*”, jekk jogħġbok spjega kif se tiġi żgurata l-proporzjonalità (jekk jogħġbok ara l-punt 49, in-nota 42 f’qiegħ il-paġna, tas-CEEAG).

1. Iċċara jekk l-awtoritajiet jipprevedux l-użu ta’ livelli minimi tal-prezzijiet jew limiti massimi fil-proċess kompetittiv tal-offerti. Jekk iva, iġġustifika l-użu tagħhom u spjega kif dawn ma jillimitawx il-proċess kompetittiv tal-offerti (il-punt 49 u n-nota 42 f’qiegħ il-paġna tas-CEEAG).

|  |
| --- |
| Kumulazzjoni |

*Biex tipprovdi l-informazzjoni f'din it-taqsima, irreferi għall-punti 56-57 tas-CEEAG.*

1. Sa fejn mhux diġà pprovdut fil-Parti I tal-formola ta’ notifika ġenerali u sabiex tiġi vverifikata l-konformità mal-punt 56 tas-CEEAG, iċċara jekk l-għajnuna taħt il-miżura/i nnotifikata/i tistax tingħata fl-istess ħin taħt diversi skemi ta’ għajnuna jew akkumulata ma’ għajnuna ad hoc jew *de minimis* fir-rigward tal-istess kostijiet eliġibbli. Jekk dan huwa l-każ, ipprovdi dettalji dwar dawk l-iskemi ta’ għajnuna, għajnuna ad hoc jew għajnuna *de minimis* u kif l-għajnuna se tiġi akkumulata.

1. Jekk il-punt 56 tas-CEEAG huwa applikabbli, iġġustifika kif l-ammont totali ta’ għajnuna mogħtija skont il-miżura/i notifikata/i għal proġett jew attività ma jwassalx għal kumpens żejjed jew jaqbeż l-ammont massimu ta’ għajnuna permess skont it-Taqsima 4.2.4.2. tas-CEEAG. Għal kull miżura li l-għajnuna mogħtija skont il-miżura/i ta’ għajnuna notifikata tista’ tiġi akkumulata magħha, jekk jogħġbok speċifika l-metodu użat biex tiġi żgurata l-konformità mal-kundizzjonijiet stabbiliti fil-punt 56 tas-CEEAG.

1. F’każ li l-punt 57 tas-CEEAG huwa applikabbli, jiġifieri l-għajnuna mogħtija skont il-miżura/i nnotifikata/i hija kkombinata ma’ finanzjament tal-Unjoni ġestit ċentralment[[13]](#footnote-14) (li ma jikkostitwixxix għajnuna mill-Istat), iġġustifika kif l-ammont totali ta’ finanzjament pubbliku mogħti fir-rigward tal-istess kostijiet eliġibbli ma jwassalx għal kumpens żejjed.

|  |
| --- |
| 2.1.5. Trasparenza |

*Biex tipprovdi l-informazzjoni f’din it-taqsima, irreferi għat-taqsima 3.2.1.4 (punti 58-62) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Jekk jogħġbok ipprovdi l-link tal-internet fejn se jiġi ppubblikat it-test sħiħ tal-iskema ta’ għajnuna approvata jew tad-deċiżjoni dwar l-għoti tal-għajnuna individwali u d-dispożizzjonijiet ta’ implimentazzjoni tagħha u informazzjoni dwar kull għotja ta’ għajnuna individwali mogħtija ad hoc jew taħt skema ta’ għajnuna approvata fuq il-bażi tas-CEEAG u li taqbeż l-EUR 100 000.

|  |
| --- |
| *2.2. L-evitar ta’ effetti negattivi bla bżonn ta’ l-għajnuna fuq il-kompetizzjoni u l-kummerċ u l-ibbilanċjar* |

*Biex tipprovdi l-informazzjoni f’din it-taqsima, irreferi għat-taqsima 3.2.2 (punti 63-70) u t-taqsima 4.2.4.3 (punti 154-157) tas-CEEAG.*

1. Sabiex tivverifika l-konformità mal-punt 67 tas-CEEAG, ipprovdi informazzjoni dwar l-effetti negattivi possibbli fuq terminu qasir u twil tal-miżura/i notifikata/i fuq il-kompetizzjoni u l-kummerċ.

1. Spjega jekk il-miżura taqax taħt xi waħda mis-sitwazzjonijiet li ġejjin:
2. Tikkonċerna suq (jew swieq) fejn l-operaturi stabbiliti kisbu saħħa fis-suq qabel il-liberalizzazzjoni tas-suq;

1. Tinvolvi proċessi kompetittivi ta’ offerti f’suq (swieq) emerġenti, meta jkun hemm attur b’pożizzjoni b’saħħitha fis-suq;

1. Dan se jkun ta’ benefiċċju biss għal benefiċjarju wieħed jew għal għadd partikolarment limitat ta’ benefiċjarji.
2. Jekk il-miżura ta’ għajnuna tiffoka fuq għażla/perkors teknoloġika/u speċifika/ku, iġġustifika r-raġuni għall-għażla teknoloġika u li mhux se tiskoraġġixxi l-użu ta’ teknoloġiji aktar nodfa.

1. Jekk il-miżura/i notifikata/i tibbenefika/jibbenefikaw biss minn benefiċjarju wieħed jew minn għadd partikolarment limitat ta’ benefiċjarji, sabiex tiġi vverifikata l-konformità mal-punt 68 tas-CEEAG:
2. Spjega jekk il-miżura/i nnotifikata/i ssaħħaħx jew iżżommx is-saħħa fis-suq tal-benefiċjarju/i jew tiskoraġġixxix l-espansjoni tal-kompetituri eżistenti jew twassalx għall-ħruġ tagħhom jew tiskoraġġixxi d-dħul ta’ kompetituri ġodda. F’dan ir-rigward spjega wkoll jekk il-miżura ta’ għajnuna twassalx għal żieda fil-kapaċità tal-produzzjoni tal-benefiċjarju.

1. Iddeskrivi l-miżura/i stabbilita/i biex tillimita d-distorsjoni potenzjali tal-kompetizzjoni kkawżata mill-għoti tal-għajnuna lill-benefiċjarju/i.

1. Sabiex tiġi vverifikata l-konformità mal-punt 69 tas-CEEAG, spjega:
2. Jekk l-għajnuna mogħtija skont il-miżura/i notifikata/i għandha l-għan li tippreserva l-attività ekonomika f’reġjun wieħed jew tiġbed lejha lil hinn minn reġjuni oħra fis-suq intern.

1. Jekk iva, speċifika liema huwa l-effett ambjentali nett tal-miżura/i notifikata/i u kif il-miżura/i notifikata/i ttejjeb il-livell eżistenti ta’ protezzjoni ambjentali fl-Istati Membri.

1. Kif l-għajnuna mogħtija taħt il-miżura/i notifikata/i ma tirriżultax f’effetti manifestament negattivi fuq il-kompetizzjoni u l-kummerċ.

1. F’każ ta’ għajnuna individwali, il-fatturi ewlenin tal-għażla tal-post għall-investimenti mill-benefiċjarju.

1. Sabiex tiġi vverifikata l-konformità mal-punt 70 tas-CEEAG:
2. Ikkonferma li l-għajnuna tista’ tingħata taħt l-iskema notifikata għal perjodu massimu ta’ 10 snin mid-data tan-notifika tad-deċiżjoni tal-Kummissjoni li tiddikjara l-għajnuna kompatibbli.

1. Ikkonferma li, jekk l-awtoritajiet tiegħek jixtiequ jestendu t-tul ta’ żmien tal-iskema lil hinn minn dak il-perjodu massimu, huma se jirrinotifikaw il-miżura.

1. Jekk l-għajnuna tingħata fil-forma ta’ dotazzjoni, ekwità, garanzija jew self lil fond għall-effiċjenza enerġetika jew fond tal-enerġija rinnovabbli jew intermedjarju finanzjarju ieħor, sabiex tiġi vverifikata l-konformità mal-punt 157 tas-CEEAG:
2. uri li l-intermedjarji finanzjarji jew il-maniġers tal-fondi se jintgħażlu permezz ta' proċess miftuħ, trasparenti u mhux diskriminatorju li jsir skont il-liġijiet applikabbli tal-Unjoni u nazzjonali;

1. Uri li hemm kundizzjonijiet fis-seħħ biex jiżguraw li l-intermedjarji finanzjarji, inklużi l-fondi għall-effiċjenza enerġetika jew il-fondi għall-enerġija rinnovabbli, jiġu ġestiti fuq bażi kummerċjali u se jiżguraw deċiżjonijiet ta’ finanzjament immexxija mill-profitt;

1. l-amministraturi tal-fond għall-effiċjenza fl-enerġija jew tal-fond għall-enerġija rinnovabbli jew intermedjarju finanzjarju ieħor jgħaddu l-vantaġġ kemm jista’ jkun lill-benefiċjarji finali (is-sid/ien) jew l-inkwilin/i tal-bini), fil-forma ta’ volumi ogħla ta’ finanzjament, rekwiżiti ta’ kollateral aktar baxxi, primjums ta’ garanzija aktar baxxi jew rati tal-imgħax aktar baxxi.

|  |
| --- |
| *3. L-ippeżar tal-effetti pożittivi tal-għajnuna kontra l-effetti negattivi fuq il-kompetizzjoni u l-kummerċ* |

*Biex tipprovdi l-informazzjoni f’din it-taqsima, irreferi għat-Taqsima 3.3 (il-punti 71-76) tal-Linji Gwida.*

1. Sabiex tiġi vverifikata l-konformità mal-punt 72 tas-CEEAG, spjega jekk l-attivitajiet appoġġati skont il-miżura/i notifikata/i jissodisfawx il-kriterji għal attivitajiet ekonomiċi ambjentalment sostenibbli previsti fl-Artikolu 3 tar-Regolament (UE) 2020/852 tal-Parlament Ewropew u tal-Kunsill[[14]](#footnote-15), inkluż il-prinċipju “la tagħmilx ħsara sinifikanti”, jew metodoloġiji komparabbli oħra.

1. (Fil-każ ta’ proċess kompetittiv ta’ offerti) spjega jekk il-miżura/i notifikata/i tinkludix/jinkludux karatteristiċi li jiffaċilitaw il-parteċipazzjoni tal-SMEs fi proċessi kompetittivi ta’ offerti. Fl-affermattiv, jekk jogħġbok ipprovdi informazzjoni dwar dawk il-karatteristiki u ġġustifika kif l-effetti pożittivi tal-iżgurar tal-parteċipazzjoni tal-SMEs fil-miżura/i notifikata/i jegħlbu l-effetti distorsivi possibbli.

1. Sabiex tiġi vverifikata l-konformità mal-punti 74 u 155-156 tas-CEEAG:
2. Iċċara jekk l-investimenti f’tagħmir li juża l-gass naturali humiex eliġibbli għall-għajnuna skont il-miżura/i notifikata/i. Jekk iva, uri li l-għajnuna mhux se tisposta l-investimenti f’alternattivi aktar nodfa li diġà huma disponibbli fis-suq jew li jissakkru f’ċerti teknoloġiji. Spjega wkoll jekk it-tagħmir li juża l-gass naturali jissostitwix it-tagħmir tal-enerġija li juża l-aktar fjuwils fossili li jniġġsu bħaż-żejt u l-faħam.

1. Ikkonferma li l-investimenti f’tagħmir li juża fjuwils fossili li jniġġsu bħaż-żejt u l-faħam mhumiex eliġibbli għall-għajnuna skont il-miżura/i notifikata/i. Innota li l-għajnuna għall-installazzjoni ta’ tagħmir li juża fjuwils fossili bħaż-żejt u l-faħam hija meqjusa li għandha effetti negattivi fuq il-kompetizzjoni minħabba l-emissjonijiet akbar tal-karbonju marbuta mal-użu tal-fjuwils fossili, ir-riskju sinifikanti ta’ mblukkar fit-teknoloġiji tal-fjuwils fossili u l-ispostament tal-investimenti f’alternattivi aktar nodfa u aktar innovattivi disponibbli fis-suq.

|  |
| --- |
| *Taqsima C: Evalwazzjoni* |

*Biex tipprovdi l-informazzjoni f’din it-Taqsima, irreferi għall-Kapitolu 5 (il-punti 455-463) tas-CEEAG.*

1. Jekk il-miżura/i nnotifikata/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, spjega għaliex fil-fehma tiegħek għandha tapplika l-eċċezzjoni fil-punt 457 tas-CEEAG, jew inkella ehmeż ma’ din il-formola ta’ notifika Anness li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG[[15]](#footnote-16).

1. Jekk jiġi pprovdut abbozz ta’ pjan ta’ evalwazzjoni:
2. Ipprovdi hawn taħt sommarju ta’ dak l-abbozz tal-pjan ta’ evalwazzjoni inkluż fl-Anness.

1. Ikkonferma li l-punt 460 tas-CEEAG se jiġi rispettat.

1. Ipprovdi d-data u l-link tal-internet fejn il-pjan ta’ evalwazzjoni se jkun disponibbli għall-pubbliku.

1. Sabiex tiġi vverifikata l-konformità mal-punt 459(b) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni *ex post*, u d-durata tagħha taqbeż it-tliet snin, ikkonferma li se tinnotifika abbozz ta’ pjan ta’ evalwazzjoni fi żmien 30 jum tax-xogħol wara modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun tul id-durata totali tal-iskema.

1. Sabiex tiġi vverifikata l-konformità mal-punt 459(c) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni *ex post*, hawn taħt ipprovdi impenn li l-Istat Membru se jinnotifika abbozz ta’ pjan ta’ evalwazzjoni fi żmien 30 jum tax-xogħol wara r-reġistrazzjoni fil-kontijiet uffiċjali ta’ aktar minn EUR 150 miljun fis-sena preċedenti.

1. Sabiex tiġi vverifikata l-konformità mal-punt 461 tas-CEEAG:
2. Iċċara jekk l-espert indipendenti diġà ntgħażilx jew jekk hux se jintgħażel fil-futur.

1. Ipprovdi informazzjoni dwar il-proċedura tal-għażla tal-espert.

1. Iġġustifika kif l-espert huwa indipendenti mill-awtorità tal-għoti.

1. Ipprovdi l-iskadenzi proposti tiegħek għas-sottomissjoni tar-rapport ta’ evalwazzjoni interim u finali. Innota li r-rapport ta’ evalwazzjoni finali jrid jiġi ppreżentat lill-Kummissjoni fi żmien xieraq biex tkun tista’ ssir il-valutazzjoni tal-estensjoni possibbli tal-iskema ta’ għajnuna u mhux aktar tard minn 9 xhur qabel l-iskadenza tagħha, f’konformità mal-punt 463 tas-CEEAG. Innota li dik l-iskadenza tista’ titnaqqas għal skemi li jiskattaw ir-rekwiżit ta’ evalwazzjoni fl-aħħar sentejn(2) tal-implimentazzjoni tagħhom.

1. Ikkonferma li r-rapport ta’ evalwazzjoni interim u finali se jsir pubbliku. Ipprovdi d-data u l-link tal-internet fejn dawk ir-rapporti se jkunu disponibbli għall-pubbliku.

|  |
| --- |
| *Taqsima D: Ir-rapportar u l-monitoraġġ* |

*Biex tipprovdi l-informazzjoni f'din it-taqsima, irreferi għat-taqsima 6 (punti 464 u 465) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti għar-rappurtar u l-monitoraġġ stipulati fit-Taqsima 6, il-punti 464 u 465 tas-CEEAG.

1. ĠU C 80, 18.2.2022, p. 1. [↑](#footnote-ref-2)
2. Innota li għal skema ta’ għajnuna, it-tul huwa l-perjodu li matulu tista’ tiġi applikata u deċiża l-għajnuna (b’hekk jinkludi wkoll iż-żmien meħtieġ għall-awtoritajiet biex japprovaw l-applikazzjonijiet għall-għajnuna). It-tul ta’ żmien imsemmi f’din id-domanda ma jirrigwardax it-tul tal-kuntratti konklużi taħt l-iskema ta’ għajnuna, li jistgħu jkomplu lil hinn mit-tul ta’ żmien tal-miżura. [↑](#footnote-ref-3)
3. Innota li bidla fil-baġit attwali jew stmat tista’ tkun bidla fl-għajnuna, li teħtieġ notifika ġdida. [↑](#footnote-ref-4)
4. In-nota 74 f’qiegħ il-paġna tipprevedi li l-investimenti għal tip wieħed ta’ element tal-bini jistgħu pereżempju jkollhom l-għan li jissostitwixxu t-twieqi jew il-bojlers fil-bini jew jiffukaw fuq l-iżolament tal-ħajt. [↑](#footnote-ref-5)
5. Innota li l-punti 38 u 52, kif ukoll in-noti 39 u 45 f’qiegħ il-paġna tas-CEEAG jipprovdu gwida ulterjuri dwar kif għandu jiġi żviluppat ix-xenarju kontrofattwali probabbli. [↑](#footnote-ref-6)
6. “Proġett ta’ referenza” huwa definit fil-punt 19 (63) tas-CEEAG. [↑](#footnote-ref-7)
7. Jekk tiddependi fuq proċess kompetittiv reċenti, spjega kif dak il-proċess tal-offerti jista’ jitqies bħala kompetittiv, inkluż kif il-profitti mhux mistennija ġew evitati għal teknoloġiji differenti inklużi fil-proċess kompetittiv tal-offerti fejn applikabbli, u kif huwa komparabbli, pereżempju:

   Il-kundizzjonijiet (eż. it-termini kuntrattwali u t-tul ta’ żmien, l-iskadenzi tal-investiment, jekk il-pagamenti ta’ appoġġ kinux indiċjati mal-inflazzjoni jew le) kienu simili għal dawk proposti fil-miżura/i notifikata/i?

   Il-proċess kompetittiv twettaq taħt kundizzjonijiet makroekonomiċi simili?

   It-teknoloġiji/it-tipi ta’ proġetti kienu simili? [↑](#footnote-ref-8)
8. Skont il-punt 19 (89) tas-CEEAG, “standard tal-Unjoni” tfisser:

   standard obbligatorju tal-Unjoni li jiffissa l-livelli li għandhom jintlaħqu f’termini ambjentali minn impriżi individwali, esklużi standards jew miri stabbiliti fil-livell tal-Unjoni li huma vinkolanti għall-Istati Membri iżda mhux għall-impriżi individwali;

   l-obbligu li jintużaw l-aqwa tekniki disponibbli (BAT, best available techniques), kif definit fid-Direttiva 2010/75/UE, u li jiġi żgurat li l-livelli ta’ emissjonijiet ma jkunux ogħla minn dawk li kienu jintlaħqu bl-applikazzjoni tal-BAT; fejn il-livelli ta’ emissjonijiet assoċjati mal-BAT ikunu ġew definiti f’atti ta’ implimentazzjoni adottati skont id-Direttiva 2010/75/UE jew taħt direttivi applikabbli oħra, dawk il-livelli jkunu applikabbli għall-fini ta’ dawn il-linji gwida; jekk dawn il-livelli jkunu espressi bħala firxa, ikun applikabbli l-limitu fejn il-BAT jintlaħqu l-ewwel għall-impriża kkonċernata; [↑](#footnote-ref-9)
9. Il-perjodu ta’ rkupru tal-kost huwa l-ammont ta’ żmien biex tiġi rkuprata l-ispiża ta’ investiment (mingħajr għajnuna). [↑](#footnote-ref-10)
10. Irreferi wkoll għall-informazzjoni ulterjuri fil-punti 51-53 kif ukoll in-noti 45 u 46 f’qiegħ il-paġna tas-CEEAG. [↑](#footnote-ref-11)
11. Innota li l-punti 38, 52, 165, 166 u 167 kif ukoll in-noti 39 u 45 f’qiegħ il-paġna tas-CEEAG jipprovdu gwida ulterjuri dwar kif għandu jiġi żviluppat ix-xenarju kontrofattwali probabbli. [↑](#footnote-ref-12)
12. Innota li n-nota 44 f’qiegħ il-paġna tas-CEEAG tipprevedi li: *Meta jivvalutaw l-unitajiet tal-ħarsien tal-ambjent, l-Istati Membri jistgħu, pereżempju, jiżviluppaw metodoloġija li tqis l-emissjonijiet jew tniġġis ieħor fi stadji differenti tal-attività ekonomika appoġġata, iż-żmien tar-realizzazzjoni tal-proġett jew il-kostijiet tal-integrazzjoni tas-sistema. Meta jqiegħdu l-kontribuzzjoni għall-objettivi ewlenin fil-konfront tal-ammont tal-għajnuna mitluba, l-Istati Membri jistgħu, pereżempju, iqisu l-kriterji oġġettivi varji u jagħżlu abbażi tal-ammont tal-għajnuna għal kull unità tal-medja ponderata tal-kriterji oġġettivi, jew jagħżlu fost firxa limitata ta’ offerti bl-aktar ammont baxx għal kull unità tal-kriterji oġġettivi dawk bl-ogħla punteġġi fil-kriterji oġġettivi. Il-parametri ta’ approċċ bħal dan iridu jiġu kkalibrati biex jiżguraw li l-proċess ta’ offerti jibqa’ mhux diskriminatorju, effettivament kompetittiv u jirrifletti valur ekonomiku.* [↑](#footnote-ref-13)
13. Il-finanzjament tal-Unjoni ġestit ċentralment huwa l-finanzjament tal-Unjoni ġestit ċentralment mill-istituzzjonijiet, l-aġenziji, l-impriżi konġunti jew korpi oħrajn tal-Unjoni Ewropea u li mhuwiex direttament jew indirettament taħt il-kontroll tal-Istat Membru. [↑](#footnote-ref-14)
14. Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13). [↑](#footnote-ref-15)
15. Il-mudell għall-formola ta’ informazzjoni supplimentari għan-notifika ta’ pjan ta’ evalwazzjoni (Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-16)