|  |
| --- |
| Del III.6 –Ajourført\* Supplerende informationsskema for statsstøtte ydet i henhold til retningslinjerne for statsstøtte til klima, miljøbeskyttelse og energi 2022 (CEEAG)[[1]](#footnote-2) Kapitel 4.2 – Støtte til forbedring af bygningers energimæssige ydeevne og miljøpræstationer    \* Endnu ikke formelt vedtaget. |

*Dette supplerende informationsskema skal anvendes ved anmeldelse af enhver støtte, der er omfattet af retningslinjerne for statsstøtte til klima, miljøbeskyttelse og energi 2022 (herefter "CEEAG").*

*Dette supplerende informationsskema vedrører foranstaltninger, der er omhandlet i kapitel 4.2 i CEEAG. Hvis anmeldelsen omfatter foranstaltninger, der er omhandlet i mere end et kapitel i CEEAG, udfyldes det supplerende informationsskema, som omhandler det pågældende kapitel i CEEAG, når skemaet bliver tilgængeligt.*

*Alle de dokumenter, som medlemsstaterne vedlægger dette supplerende informationsskema som bilag, skal nummereres, og dokumentnumrene skal anføres i de relevante afsnit i dette supplerende informationsskema.*

|  |
| --- |
| **Afsnit A: Resumé af de vigtigste karakteristika ved den eller de anmeldte foranstaltninger** |

1. **Baggrund og formål med den eller de anmeldte foranstaltninger**:
2. Angiv baggrunden og hovedformålet, herunder eventuelle EU-mål for bygningers energimæssige ydeevne og miljøpræstationer, som foranstaltningen har til formål at understøtte, hvis der ikke allerede er redegjort for det i afsnit 5.2 i formularen vedrørende generelle oplysninger (del I).

1. Angiv eventuelle andre mål, der forfølges med foranstaltningen. For mål, der ikke er rent miljømæssige, skal det forklares, om de kan medføre forvridninger af konkurrencen i det indre marked.

1. **Ikrafttræden og varighed**:
2. Angiv den dato, fra hvilken det er hensigten, at støtteordningen skal træde i kraft, for så vidt det ikke allerede er angivet i afsnit 5.5 i formularen vedrørende generelle oplysninger (del I).

1. Angiv ordningens løbetid[[2]](#footnote-3).

1. **Støttemodtager(e)**
2. Beskriv foranstaltningens/foranstaltningernes (potentielle) støttemodtager(e), hvis dette ikke allerede er angivet i afsnit 3 i formularen vedrørende generelle oplysninger (del I).

1. Angiv støttemodtagernes lokalisering (dvs. om kun økonomiske enheder, der er beliggende i den pågældende medlemsstat, eller om dem i andre medlemsstater ligeledes er berettigede til at deltage i foranstaltningen).

1. Angiv med henblik på at vurdere, om punkt 15 i CEEAG er overholdt, hvorvidt der inden for rammerne af foranstaltningen/foranstaltningerne ydes støtte til fordel for en virksomhed (individuel eller en del af en ordning), der ikke har efterkommet et krav om tilbagebetaling af støtte, som Kommissionen ved en tidligere afgørelse har erklæret ulovlig og uforenelig med det indre marked.

Oplys i bekræftende fald det støttebeløb, der endnu ikke er tilbagebetalt, med henblik på Kommissionens hensyntagen til dette i vurderingen af støtteforanstaltningen/støtteforanstaltningerne.

1. Bekræft, at foranstaltningen/foranstaltningerne ikke omfatter støtte til aktiviteter, der falder uden for anvendelsesområdet for CEEAG (se punkt 13 i CEEAG). Angiv i modsat fald nærmere oplysninger.

1. **Budget og finansiering af foranstaltningen/foranstaltningerne**.
2. Angiv det årlige og/eller samlede budget for foranstaltningens/foranstaltningernes fulde varighed, hvis det ikke allerede er nævnt i tabellen i afsnit 7.1 i formularen vedrørende generelle oplysninger (del I). Angiv et anslået budget, hvis det samlede budget ikke er kendt (f.eks. fordi det afhænger af resultaterne af udbuddene), herunder de antagelser, der er lagt til grund for beregningen af det respektive anslåede budget[[3]](#footnote-4).

1. Præciser ved foranstaltningen/foranstaltningerne, der finansieres gennem en afgift, om:
   1. afgiften er fastsat ved lov eller anden retsakt. Angiv i bekræftende fald retsakten, dens nummer og datoen, hvor retsakten blev vedtaget og trådte i kraft, samt et link til retsakten

* 1. afgiften pålægges både indenlandske og importerede produkter

* 1. den eller de anmeldte foranstaltninger vil gavne både indenlandske og importerede produkter

* 1. afgiften fuldt ud finansierer foranstaltningen/foranstaltningerne eller kun gør det delvist. Hvis afgiften kun delvis finansierer foranstaltningen, skal de øvrige finansieringskilder for foranstaltningen og deres respektive andel angives

* 1. den afgift, der finansierer den eller de anmeldte foranstaltninger, også finansierer andre støtteforanstaltninger. Angiv i bekræftende fald de øvrige støtteforanstaltninger, der finansieres af den pågældende afgift.

|  |
| --- |
| **Afsnit B: Forenelighedsvurdering af støtten** |

|  |
| --- |
| *Positiv betingelse: Støtten skal fremme udviklingen af en økonomisk aktivitet* |

|  |
| --- |
| Bidrag til udviklingen af en økonomisk aktivitet |

*Med henblik på angivelsen af oplysningerne i dette afsnit henvises til afsnit 3.1.1, punkt 23-25, og afsnit 4.2.1 og afsnit 4.2.2, punkt 136 og 140, i CEEAG*

1. Kommissionen kan i henhold til artikel 107, stk. 3, litra c), i traktaten om Den Europæiske Unions funktionsmåde (TEUF) erklære "støtte til fremme af udviklingen af visse erhvervsgrene eller økonomiske regioner, når den ikke ændrer samhandelsvilkårene på en måde, der strider mod den fælles interesse", forenelig med det indre marked. Støtte, der er forenelig i henhold til denne bestemmelse i TEUF, skal derfor bidrage til udviklingen af en bestemt økonomisk aktivitet

Angiv de økonomiske aktiviteter, der vil blive fremmet som følge af støtten, og hvordan udviklingen af disse aktiviteter støttes, med henblik på at vurdere overholdelsen af punkt 23 i CEEAG.

1. Beskriv, om og hvordan støtten vil bidrage til at nå målene for Unionens klimapolitik, miljøpolitik og energipolitik og mere specifikt de forventede fordele ved støtten i form af dens væsentlige bidrag til miljøbeskyttelse, herunder modvirkning af klimaændringer, eller et velfungerende indre energimarked, med henblik på at vurdere overholdelsen af punkt 25 i CEEAG.

Redegør derudover nærmere for, i hvilket omfang støtten vedrører de politikker, der er beskrevet i punkt 135 i CEEAG.

1. Beskriv de støtteberettigelseskrav, der gælder for støttemodtagerne (f.eks. ved at medtage eventuelle tekniske, miljømæssige (dvs. tilladelser), finansielle (dvs. sikkerhedsstillelse) eller andre krav, som de skal opfylde).

1. Giv oplysninger om støtteforanstaltningens/støtteforanstaltningernes nøjagtige omfang og de støttede aktiviteter, jf. afsnit 4.2.2 i CEEAG. Navnlig:
   1. Redegør for, om støtteforanstaltningen/støtteforanstaltningerne kun yder støtte til forbedring af bygningers energieffektivitet eller kombinerer støtte til forbedring af bygningers energieffektivitet med støtte til en eller flere af eller alle de investeringer, der er anført i punkt 137 i CEEAG. Præciser i sidstnævnte tilfælde, hvilke af investeringerne der er støtteberettigede i henhold til foranstaltningen/foranstaltningerne.

* 1. Forklar, om støtteforanstaltningen/støtteforanstaltningerne også omfatter støttetyper, der er udelukket fra anvendelsesområdet for afsnit 4.2 i CEEAG i medfør af punkt 138 deri. I bekræftende fald skal de relevante anmeldelsesformularer indsendes for så vidt angår de(n) relevante del(e) af foranstaltningen/foranstaltningerne.

1. Angiv, om den støtte, der ydes i henhold til foranstaltningen/foranstaltningerne, vedrører renovering af eksisterende bygninger, installering eller udskiftning af kun én type bygningsdele[[4]](#footnote-5) og/eller investeringer i energieffektivitet i nye bygninger som defineret i punkt 139, litra a)-c), i CEEAG.

1. Påvis, at den støtte, der ydes under støtteforanstaltningen/støtteforanstaltningerne, vil føre til de forbedringer af den energimæssige ydeevne, der kræves i punkt 139 (litra a)-c), alt efter hvad der er relevant) i CEEAG.

1. Angiv, om støtten i henhold til støtteforanstaltningen/støtteforanstaltningerne ydes til SMV'er og små midcapselskaber, der leverer foranstaltninger til forbedring af den energimæssige ydeevne til fremme af indgåelse af kontrakter om energimæssig ydeevne, jf. punkt 140 i CEEAG.

|  |
| --- |
| Tilskyndelsesvirkning |

*Med henblik på angivelsen af oplysningerne i dette afsnit henvises til afsnit 3.1.2, punkt 26-32, og afsnit 4.2.3, punkt 141-143, i CEEAG.*

1. Støtte kan kun anses for at fremme en økonomisk aktivitet, hvis den har en tilskyndelsesvirkning. Redegør for, hvordan støtten "tilskynder støttemodtageren til at ændre adfærd, til at udøve yderligere økonomisk aktivitet eller til at udøve en mere miljøvenlig økonomisk aktivitet, som den ikke ville udøve uden støtten eller ville udøve på en begrænset eller anden måde", med henblik på at vurdere overholdelsen af punkt 26 i CEEAG. Med henblik på at vurdere overholdelsen af punkt 27 i CEEAG skal det derudover bekræftes, at foranstaltningen ikke kompenserer "for den normale forretningsmæssige risiko ved en økonomisk aktivitet".

1. I medfør af punkt 28 i CEEAG:
   * 1. Giv en omfattende beskrivelse af det faktiske scenario, der forventes at følge af støtteforanstaltningen, og de sandsynlige kontrafaktiske scenarier uden støtteforanstaltningen.[[5]](#footnote-6) Forventes det, at forskellige kategorier af støttemodtagere kan modtage støtte, skal det sikres, at det kontrafaktiske scenario er troværdigt for hver af disse kategorier.

* + 1. Forklar kort begrundelsen for valget af sandsynlige kontrafaktiske scenarier i lyset af de foreslåede forskellige kategorier af støttemodtagere, hvis det er relevant.

* + 1. Kvantificer omkostningerne og indtægterne for faktiske og kontrafaktiske scenarier og begrund adfærdsændringen, hvis det er relevant for hver kategori af støttemodtagere, på grundlag af:
       1. de respektive referenceprojekter[[6]](#footnote-7), de tilsvarende kontrafaktiske scenarier og det deraf følgende finansieringsbehov,

ELLER

* + - 1. relevant kvantitativ dokumentation baseret på markedsundersøgelser (især undersøgelser vedrørende forventede tilbagebetalingsperioder), investorplaner, finansielle rapporter eller anden kvantitativ dokumentation, herunder tilbud for lignende projekter i nylige sammenlignelige udbudsprocedurer.[[7]](#footnote-8)

1. Med henblik på at påvise overholdelsen af punkt 29 og 31 i CEEAG:
2. bekræft, at arbejdet med projektet eller aktiviteten ikke blev påbegyndt, inden støttemodtageren indgav en skriftlig støtteansøgning til de nationale myndigheder,

ELLER

1. påvis, for projekter som blev påbegyndt før støtteansøgningen, at projektet falder ind under et af de undtagelsestilfælde, der er omhandlet i punkt 31, litra a), b) eller c), i CEEAG.

1. Med henblik på at påvise overholdelsen af punkt 30 i CEEAG skal det bekræftes, at støtteansøgningen mindst indeholder ansøgerens navn, en beskrivelse af projektet eller aktiviteten, herunder dets beliggenhed, og det støttebeløb, der er nødvendigt for at gennemføre det.

1. Med henblik på at påvise overholdelsen af punkt 32 og 142 i CEEAG:
2. Angiv, om der findes EU-standarder[[8]](#footnote-9), der finder anvendelse på den eller de anmeldte foranstaltninger, obligatoriske nationale standarder, der er strengere eller mere ambitiøse end de tilsvarende EU-standarder, eller obligatoriske nationale standarder, som er vedtaget i fravær af EU-standarder.

1. Bekræft og påvis, såfremt EU-lovgivningen fastsætter EU-standarder, at støtten har en tilskyndelsesvirkning, fordi den tilskynder til, at investeringen gennemføres og afsluttes mindst 18 måneder før, at standarden træder i kraft.

1. Forklar, om projekter med en tilbagebetalingsperiode[[9]](#footnote-10) på under fem år er støtteberettigede i henhold til foranstaltningen/foranstaltningerne. Fremlæg i bekræftende fald dokumentation for, at der er behov for støtten for at udløse en adfærdsændring, jf. punkt 142 i CEEAG.

|  |
| --- |
| Ingen overtrædelse af relevante EU-retlige bestemmelser |

*Med henblik på angivelsen af oplysningerne i dette afsnit henvises til afsnit 3.1.3, punkt 33, i CEEAG.*

1. Angiv oplysninger til bekræftelse af overholdelsen af de relevante bestemmelser i EU-retten i overensstemmelse med punkt 33 i CEEAG

1. Hvis en afgift anvendes til at finansiere foranstaltningen/foranstaltningerne, skal det præciseres, om det er nødvendigt at foretage en vurdering af overholdelsen af artikel 30 og 110 i TEUF. Påvis i bekræftende fald, hvordan foranstaltningen er i overensstemmelse med bestemmelserne i artikel 30 og 110 i TEUF. I den forbindelse kan der henvises til de oplysninger, der er fremlagt ovenfor under spørgsmål 5, ii, såfremt den eller de anmeldte foranstaltninger finansieres gennem en afgift.

|  |
| --- |
| *Negativ betingelse: Støtten påvirker ikke samhandelsvilkårene på en måde, der strider mod den fælles interesse* |

|  |
| --- |
| 2.1. Minimering af konkurrence- og samhandelsfordrejninger |

|  |
| --- |
| 2.1.1. Støttens nødvendighed |

*Med henblik på angivelsen af oplysningerne i dette afsnit henvises til afsnit 3.2.1.1, punkt 34-38, i CEEAG.*

1. Forklar, hvilke markedssvigt jeres myndigheder har konstateret, som forhindrer opnåelsen af et tilstrækkeligt miljøbeskyttelsesniveau. Angiv, i hvilken kategori de konstaterede markedssvigt falder, via henvisning til punkt 34, litra a), b), c) eller d), i CEEAG.

1. Angiv oplysninger vedrørende jeres myndigheders afgrænsning af eventuelle eksisterende politikker og foranstaltninger, der allerede er rettet mod de konstaterede regulerings- eller markedssvigt, jf. punkt 35 i CEEAG.

1. Påvis overholdelse af punkt 36 i CEEAG ved at angive oplysninger, som viser, at støtten effektivt tager sigte på resterende markedssvigt, også under hensyntagen til eventuelle andre politikker og foranstaltninger, der allerede er iværksat for at afhjælpe nogle af de konstaterede markedssvigt.

1. Påvis overholdelse af punkt 37 i CEEAG ved at forklare, om jeres myndigheder har kendskab til, at projekter eller aktiviteter, der svarer til dem, der er omfattet af den eller de anmeldte foranstaltninger, med hensyn til deres teknologiske indhold, risikoniveau og størrelse, allerede er blevet leveret i Unionen på markedsvilkår. Fremlæg i bekræftende fald yderligere dokumentation for at bevise, at der er behov for statsstøtte.

1. Påvis overholdelse af punkt 38 i CEEAG ved at henvise til den kvantitative dokumentation, der allerede er fremlagt under spørgsmål 14, litra C), ovenfor.

|  |
| --- |
| 2.1.2. Hensigtsmæssighed |

*Med henblik på angivelsen af oplysningerne i dette afsnit henvises til afsnit 3.2.1.2, punkt 39-46, afsnit 4.2.4.1, punkt 144-145, og punkt 153 og 157, i CEEAG.*

1. Med henblik på at kontrollere overholdelsen af punkt 40 i CEEAG skal det påvises, at der ikke findes mindre konkurrenceforvridende instrumenter, som er mere hensigtsmæssige end statsstøtte.

1. Med henblik på at kontrollere overholdelsen af punkt 41 CEEAG skal det påvises, at støtteforanstaltningen er udformet på en sådan måde, at den ikke underminerer effektiviteten af andre foranstaltninger, der afhjælper det samme markedssvigt, såsom markedsbaserede mekanismer (f.eks. EU ETS).

1. Med henblik på at påvise overholdelse af punkt 42 i CEEAG skal det bekræftes, at ingen af støttemodtagerne kan holdes ansvarlige for forureningen i henhold til nuværende EU-lovgivning eller national lovgivning (princippet om, at forureneren betaler).

1. Med henblik på at påvise overholdelsen af punkt 43-46 i CEEAG skal der for at vise støttens hensigtsmæssighed i forhold til andre støtteinstrumenter gives følgende oplysninger:
2. Forklar, hvorfor andre potentielt mindre forvridende former for støtte er mindre hensigtsmæssige, jf. kravet i punkt 44 i CEEAG. Mindre forvridende former for støtte kan være tilbagebetalingspligtige forskud sammenlignet med direkte tilskud, skattefradrag i forhold til skattenedsættelser eller former for støtte, som er baseret på finansielle instrumenter såsom gælds- eller egenkapitalinstrumenter, herunder f.eks. lån til lav rente eller rentegodtgørelse, statsgarantier eller alternativ tilvejebringelse af finansiering på favorable vilkår.

1. Påvis, at valget af støtteinstrument er afpasset efter det markedssvigt, som støtteforanstaltningen/støtteforanstaltningerne skal afhjælpe, jf. kravet i punkt 45 i CEEAG.

1. Forklar, hvordan støtteforanstaltningen og dens udformning er egnet til at nå målet for den foranstaltning, som støtten er rettet mod, jf. punkt 46 i CEEAG.

1. Hvis støtten i henhold til foranstaltningen/foranstaltningerne ydes til SMV'er og små midcapselskaber, der leverer foranstaltninger til forbedring af den energimæssige ydeevne i henhold til kontrakter om energimæssig ydeevne, skal det, jf. kravet i punkt 145 i CEEAG, bekræftes, at støtten ydes i form af et lån eller en garanti til leverandøren eller består af et finansielt produkt, der har til formål at finansiere den pågældende leverandør (f.eks. factoring eller forfaitering).

1. Hvis der ydes støtte i henhold til foranstaltningen/foranstaltningerne i form af finansielle instrumenter, bekræftes det, at:
2. støtten til bygningens ejer eller lejer ydes i form af en garanti eller et lån i overensstemmelse med punkt 153 i CEEAG, og

1. støtten til den finansielle formidler (f.eks. en energieffektivitetsfond) ydes i form af en fond, egenkapital, en garanti eller et lån i overensstemmelse med punkt 157 i CEEAG.

|  |
| --- |
| 2.1.3. Proportionalitet |

*Med henblik på angivelsen af oplysningerne i dette afsnit henvises til afsnit 4.2.4.2, punkt 146-153, i CEEAG.*

*Bemærk, at de følgende tre afsnit 2.1.3.1., 2.1.3.2. og 2.1.3.3. er alternativer til hinanden. Angiv kun svar på det afsnit, der er relevant med hensyn til udformningen af den foreslåede foranstaltning.*

|  |
| --- |
| 2.1.3.1. Støttens proportionalitet, når støtten ikke ydes gennem en udbudsprocedure og ikke ydes i form af finansielle instrumenter |

*Med henblik på angivelsen af oplysningerne i dette afsnit henvises til punkt 146-151 og 153 i CEEAG*.

1. Forklar med henblik på at påvise overholdelsen af punkt 146 i CEEAG, hvilke støtteberettigede omkostninger der er omfattet af foranstaltningen/foranstaltningerne, og hvordan de er begrænset til de investeringsomkostninger, der er direkte forbundet med opnåelsen af et højere niveau for energimæssig ydeevne eller miljøpræstationer.

1. Angiv de maksimale støtteintensiteter, der gælder for foranstaltningen, og angiv, om eventuelle bonusser (som beskrevet i punkt 147-150 i CEEAG) finder anvendelse.

1. Hvis det er relevant, skal der gives en begrundelse for anvendelsen af støtteintensitetsbonussen for forbedringer, der fører til en reduktion af efterspørgslen efter primærenergi på mindst 40 %, i overensstemmelse med punkt 148 i CEEAG.

1. Hvis det uanset punkt 147-150 i CEEAG vurderes, at der er behov for støtte ud over de maksimale støtteintensiteter, der er fastsat i disse punkter, skal det støtteniveau, der anses for nødvendigt, angives, og det skal begrundes på grundlag af en analyse af finansieringskløften i overensstemmelse med punkt 51-52 i CEEAG.

Med henblik på denne analyse af finansieringskløften skal der, for så vidt angår faktiske og sandsynlige kontrafaktiske scenarier[[10]](#footnote-11), som angivet i svaret på spørgsmål 14, litra C), ovenfor, forelægges en kvantificering af alle de vigtigste omkostninger og indtægter, de anslåede vægtede gennemsnitlige kapitalomkostninger (WACC) for støttemodtagerne (eller referenceprojekterne) for at diskontere fremtidige pengestrømme samt nettonutidsværdien (NNV) for de faktiske og kontrafaktiske scenarier i projektets/referenceprojektets levetid.

Bemærk, at i tilfælde af individuel støtte og ordninger, der er til fordel for et særligt begrænset antal støttemodtagere, skal medlemsstaten fremlægge dokumentationen i den detaljerede forretningsplan for projektet, mens medlemsstaten i tilfælde af støtteordninger skal fremlægge dokumentation på grundlag af et eller flere referenceprojekter.

1. Angiv dette i et bilag til denne anmeldelsesformular (ved hjælp af en Excel-fil, hvor alle formler er synlige).

1. Giv detaljerede oplysninger om de antagelser, metoder, begrundelser og underliggende kilder, der er anvendt til hvert aspekt af kvantificeringen af omkostninger og indtægter i det faktiske scenario og det sandsynlige kontrafaktiske scenario (angiv f.eks. de antagelser, der er anvendt til at udarbejde disse scenarier, og kilden til/begrundelsen for disse antagelser).

1. De dokumenter, der er nævnt i fodnote 39 i CEEAG, kan også vedlægges denne anmeldelsesformular. Bestyrelsesdokumenter kan være særligt nyttige for individuelle støtteforanstaltninger eller -ordninger til fordel for et særligt begrænset antal støttemodtagere. Hvis sådanne dokumenter er vedlagt anmeldelsesformularen, skal der nedenfor anføres en liste over disse dokumenter med angivelse af forfatteren, datoen for deres udarbejdelse og konteksten for deres anvendelse.

1. Påvis, at anvendelsen af en højere støtteintensitet som anført i spørgsmål 34 ikke vil medføre, at støtten overstiger finansieringskløften.

1. Hvis punkt 52 i CEEAG finder anvendelse, dvs. at det mest sandsynlige kontrafaktiske scenario består i, at støttemodtageren ikke gennemfører en aktivitet eller investering eller fortsætter sine aktiviteter uden ændringer, skal der fremlægges dokumentation til støtte for denne antagelse[[11]](#footnote-12).

|  |
| --- |
| 2.1.3.2. Støttens proportionalitet, når støtten ydes i form af finansielle instrumenter |

*Med henblik på angivelsen af oplysningerne i dette afsnit henvises til punkt 146 og 153 i CEEAG*.

1. Forklar med henblik på at påvise overholdelsen af punkt 146 i CEEAG, hvilke støtteberettigede omkostninger der er omfattet af foranstaltningen/foranstaltningerne, og hvordan de er begrænset til de investeringsomkostninger, der er direkte forbundet med opnåelsen af et højere niveau for energimæssig ydeevne eller miljøpræstationer.

1. Angiv følgende oplysninger med henblik på at påvise overholdelsen af punkt 153 i CEEAG:
2. Hvis støtten ydes i form af en garanti, skal det bekræftes, at garantien ikke vil overstige 80 % af det underliggende lån, og det skal forklares, hvordan det sikres, at dette krav overholdes.

1. Hvis støtten ydes i form af et lån, skal det bekræftes, at bygningens ejeres tilbagebetaling til energieffektivitetsfonden, fonden for vedvarende energi eller en anden finansiel formidler mindst vil svare til lånets nominelle værdi, og det skal forklares, hvordan det sikres, at dette krav overholdes.

|  |
| --- |
| 2.1.3.3. Proportionaliteten af støtte, der ydes gennem en udbudsprocedure |

*Med henblik på angivelsen af oplysningerne i dette afsnit henvises til punkt 49 og 50 i CEEAG*.

1. Angiv følgende med henblik på at påvise overholdelsen af punkt 49 og 50 i CEEAG:
2. Forklar, hvordan myndighederne sikrer, at udbudsproceduren er åben, klar, gennemsigtig og ikkediskriminerende på grundlag af objektive kriterier, der er fastlagt på forhånd i overensstemmelse med foranstaltningens mål og minimerer risikoen for strategisk afgivelse af bud (punkt 49, litra a), i CEEAG).

1. Angiv de udvælgelseskriterier, der anvendes til rangordning af tilbud og i sidste ende til at identificere støtteniveauet i udbudsproceduren. Nærmere bestemt:
   1. Angiv en liste over udvælgelseskriterierne, og angiv, hvilke af dem der ikke er direkte eller indirekte forbundet med de primære målsætninger for foranstaltningen/foranstaltningerne. Angiv deres vægtning.

* 1. Redegør for, hvordan udvælgelseskriterierne sætter bidraget til de primære målsætninger for foranstaltningen/foranstaltningerne i direkte eller indirekte forhold til det støttebeløb, som ansøgeren har anmodet om. Dette kan f.eks. udtrykkes i støtte pr. miljøbeskyttelsesenhed[[12]](#footnote-13) (punkt 50 og fodnote 44 i CEEAG).

* 1. Hvis der er andre udvælgelseskriterier, som ikke er direkte eller indirekte knyttet til foranstaltningens/foranstaltningernes hovedmål, skal den foreslåede tilgang begrundes, og det skal forklares, hvordan den er hensigtsmæssig i forhold til de mål, der forfølges med foranstaltningen/foranstaltningerne. Bekræft også, at disse kriterier ikke udgør mere end 30 % af vægtningen af alle udvælgelseskriterierne (punkt 50 i CEEAG).

* 1. Forklar, hvor lang tid før hver udbudsprocedure udvælgelseskriterierne vil blive offentliggjort (punkt 49, litra b), og fodnote 43 i CEEAG).

1. Redegør for de elementer, som er lagt til grund for antagelsen om, at udbudsproceduren vil være åben og have tilstrækkeligt med budgivere, dvs. at det kan forventes, at ikke alle tilbudsgivere vil modtage støtte, og at det forventede antal tilbudsgivere er tilstrækkeligt til at sikre effektiv konkurrence i hele ordningens løbetid (punkt 49, litra c), i CEEAG). I redegørelsen skal der tages hensyn til ordningens budget eller volumen. Henvis til den dokumentation, der er fremlagt i svarene på spørgsmål 14, såfremt det er relevant.

1. Angiv antallet af planlagte budrunder og det forventede antal tilbudsgivere i første runde og over tid.

1. Forklar, såfremt der er tale om en eller flere undertegnede udbudsprocedurer, hvordan og hvornår udformningen af undertegnede udbudsprocedurer vil blive korrigeret under gennemførelsen af ordningen for at genoprette effektiv konkurrence(punkt 49, litra c), i CEEAG).

1. Bekræft, at efterfølgende justeringer af resultatet af udbudsproceduren (f.eks. efterfølgende forhandlinger om budresultater eller rationering) undgås (punkt 49, litra d), i CEEAG).

1. Forklar, hvordan proportionaliteten sikres, hvis der er mulighed for "bud uden støtte" (se punkt 49, fodnote 42, i CEEAG).

1. Angiv, om myndighederne forudser anvendelse af prisbundgrænser eller -lofter i udbudsproceduren. Begrund i bekræftende fald deres anvendelse, og forklar, hvordan de ikke begrænser udbudsproceduren (punkt 49 og fodnote 42 i CEEAG).

|  |
| --- |
| Kumulering |

*Med henblik på angivelsen af oplysningerne i dette afsnit henvises til punkt 56-57 i CEEAG*.

1. For så vidt som det ikke allerede er angivet i del I i den generelle anmeldelsesformular og for at kontrollere overholdelsen af punkt 56 i CEEAG, skal det præciseres, om støtten inden for rammerne af den eller de anmeldte foranstaltninger kan tildeles sideløbende efter flere støtteordninger, eller den kan kumuleres med ad hoc-støtte eller de minimis-støtte i forbindelse med de samme støtteberettigede omkostninger. Giv, hvis dette er tilfældet, nærmere oplysninger om disse støtteordninger, ad hoc-støtte eller de minimis-støtte, og hvordan støtten vil blive kumuleret.

1. Hvis punkt 56 i CEEAG finder anvendelse, skal der gives en begrundelse for, at det samlede støttebeløb, der ydes i henhold til de anmeldte foranstaltninger til et projekt eller en aktivitet, ikke fører til overkompensation eller overstiger det maksimale støttebeløb, som er tilladt i henhold til afsnit 4.2.4.2. i CEEAG. Angiv for hver foranstaltning, hvorunder støtte givet inden for rammerne af den eller de anmeldte støtteforanstaltninger kan kumuleres, den metode, der er anvendt til at sikre overholdelse af betingelserne i punkt 56 i CEEAG.

1. Hvis punkt 57 i CEEAG finder anvendelse, dvs. at den støtte, der ydes inden for rammerne af den eller de anmeldte foranstaltninger, kombineres med centralt forvaltede EU-midler[[13]](#footnote-14) (som ikke udgør statsstøtte), skal det begrundes, hvordan den samlede offentlige finansiering, der ydes i forbindelse med de samme støtteberettigede omkostninger, ikke fører til overkompensation.

|  |
| --- |
| 2.1.5. Gennemsigtighed |

*Med henblik på angivelsen af oplysningerne i dette afsnit henvises til afsnit 3.2.1.4, punkt 58-62, i CEEAG.*

1. Bekræft, at medlemsstaten vil opfylde kravene om gennemsigtighed i punkt 58-61 i CEEAG.

1. Angiv internetlinket til offentliggørelsen af den godkendte støtteordnings fulde ordlyd eller afgørelsen om at yde individuel støtte og dennes gennemførelsesbestemmelser og oplysninger om hver enkelt individuel tildeling af støtte, som ydes ad hoc eller i henhold til en støtteordning, der er godkendt på grundlag af CEEAG, og som overstiger 100 000 EUR.

|  |
| --- |
| *2.2. Undgåelse af støttens uberettigede negative virkninger på konkurrencen og samhandelen og på balanceringen* |

*Med henblik på angivelsen af oplysningerne i dette afsnit henvises til afsnit 3.2.2, punkt 63-70, og afsnit 4.2.4.3, punkt 154-157, i CEEAG.*

1. Med henblik på at kontrollere overholdelsen af punkt 67 i CEEAG skal der gives oplysninger om den eller de anmeldte foranstaltningers mulige kort- og langsigtede negative virkninger for konkurrencen og samhandelen.

1. Forklar, om foranstaltningen falder ind under en af følgende situationer:
2. Den vedrører et eller flere markeder, hvor de etablerede operatører fik markedsstyrke forud for liberaliseringen af markedet.

1. Den omfatter udbudsprocedurer på spirende markeder, når der er en aktør med en stærk markedsposition.

1. Den vil kun komme én eller et særligt begrænset antal støttemodtagere til gode.
2. Hvis støtteforanstaltningen fokuserer på et specifikt teknologisk valg/en bestemt teknologisk vej, skal det teknologiske valg begrundes, og det skal begrundes, at dette ikke vil modvirke udbredelsen af renere teknologier.

1. Hvis den eller de anmeldte foranstaltninger kun er til fordel for en eller et særligt begrænset antal støttemodtagere, kræves følgende med henblik på at kontrollere overholdelsen af punkt 68 i CEEAG:
2. Forklar, om den eller de anmeldte foranstaltninger styrker eller opretholder støttemodtagernes markedsstyrke eller afholder eksisterende konkurrenter fra at ekspandere, fremprovokerer deres udtræden af markedet eller afholder nye konkurrenter fra at komme ind på markedet. Forklar i den forbindelse også, om støtteforanstaltningen vil føre til en forøgelse af støttemodtagerens produktionskapacitet.

1. Beskriv den eller de foranstaltninger, der er indført for at begrænse den potentielle konkurrenceforvridning som følge af, at støtten ydes til støttemodtageren/støttemodtagerne.

1. Forklar følgende med henblik på at påvise overholdelsen af punkt 69 i CEEAG:
2. Om den støtte, der ydes inden for rammerne af den eller de anmeldte foranstaltninger, har til formål at opretholde den økonomiske aktivitet i én region eller flytte den fra andre regioner inden for det indre marked.

1. I bekræftende fald skal det angives, hvilke nettovirkninger den eller de anmeldte foranstaltninger har for miljøet, og hvordan den eller de anmeldte foranstaltninger forbedrer det eksisterende miljøbeskyttelsesniveau i medlemsstaterne.

1. Hvordan den støtte, der ydes inden for rammerne af den eller de anmeldte foranstaltninger, ikke har nogen åbenlyst negative virkninger for konkurrencen og samhandelen.

1. De vigtigste drivkræfter for støttemodtagerens valg af placering af investeringerne i forbindelse med individuel støtte.

1. Med henblik på at påvise overholdelsen af punkt 70 i CEEAG:
2. Bekræft, at støtte i henhold til den anmeldte støtteordning kan ydes inden for en frist på højst 10 år fra datoen for meddelelsen af Kommissionens afgørelse om, at støtten er forenelig med det indre marked.

1. Bekræft, at jeres myndigheder vil anmelde ordningen igen, hvis de ønsker at forlænge ordningens varighed ud over denne maksimale periode,

1. Med henblik på at påvise overholdelsen af punkt 157 i CEEAG, hvis støtten ydes i form af en fond, egenkapital, en garanti eller et lån til en energieffektivitetsfond eller en fond for vedvarende energi eller en anden finansiel formidler:
2. Påvis, at finansielle formidlere eller fondsforvaltere vil blive udvalgt gennem en åben, gennemsigtig og ikkediskriminerende proces, der foretages i overensstemmelse med gældende EU-lovgivning og national lovgivning.

1. Påvis, at der er fastsat betingelser for at sikre, at finansielle formidlere, herunder energieffektivitetsfonde eller fonde for vedvarende energi, forvaltes på et kommercielt grundlag og sikrer profitorienterede finansieringsbeslutninger.

1. Påvis, at der stilles krav om, at forvaltere af energieffektivitetsfonden eller fonden for vedvarende energi eller andre finansielle formidlere i videst muligt omfang videregiver fordelen til de endelige støttemodtagere (bygningsejer(e) eller lejer(e)) i form af større finansieringsvolumen, lavere krav til sikkerhedsstillelse, lavere garantipræmier eller lavere rentesatser.

|  |
| --- |
| *3. Afvejning af støttens positive virkninger i forhold til de negative virkninger for konkurrencen og samhandelen* |

*Med henblik på angivelsen af oplysningerne i dette afsnit henvises til afsnit 3.3, punkt 71-76, i CEEAG.*

1. Med henblik på at påvise overholdelsen af punkt 72 i CEEAG skal det forklares, om de aktiviteter, der støttes i henhold til den eller de anmeldte foranstaltninger, opfylder kriterierne for miljømæssigt bæredygtige økonomiske aktiviteter i artikel 3 i Europa-Parlamentets og Rådets forordning (EU) 2020/852[[14]](#footnote-15), herunder princippet om "ikke at gøre væsentlig skade", eller andre sammenlignelige metoder.

1. Forklar (i tilfælde af en udbudsprocedure), om den eller de anmeldte foranstaltninger indeholder elementer, der skal lette SMV'ers deltagelse i udbudsprocedurer. Angiv i bekræftende fald oplysninger om disse elementer, og begrund, hvordan de positive virkninger af at sikre SMV'ers deltagelse i den eller de anmeldte foranstaltninger opvejer de mulige konkurrenceforvridende virkninger.

1. Med henblik på at påvise overholdelsen af punkt 74 og 155-156 i CEEAG:
2. Angiv, om investeringer i udstyr, der anvender naturgas, er støtteberettigede i henhold til den eller de anmeldte foranstaltninger. I bekræftende fald skal det påvises, at støtten ikke vil fortrænge investeringer i renere alternativer, der allerede findes på markedet, eller fastlåse visse teknologier. Forklar, om udstyret, der anvender naturgas, erstatter energiudstyr, der anvender de mest forurenende fossile brændstoffer såsom olie og kul.

1. Bekræft, at investeringer i udstyr, der anvender forurenende fossile brændstoffer såsom olie og kul, ikke er støtteberettigede i henhold til den eller de anmeldte foranstaltninger. Bemærk, at støtte til installation af udstyr, der anvender fossile brændstoffer såsom olie og kul, anses for at have negative virkninger for konkurrencen på grund af de større kulstofemissioner, der er forbundet med anvendelsen af fossile brændstoffer, og den betydelige risiko for fastlåsning i fossile brændstofteknologier og for at afhænde investeringer i renere og mere innovative alternativer, der er tilgængelige på markedet.

|  |
| --- |
| *Afsnit C: Evaluering* |

*Med henblik på angivelsen af oplysningerne i dette afsnit henvises til kapitel 5, punkt 455-463, i CEEAG.*

1. Hvis den eller de anmeldte foranstaltninger overskrider budget- eller udgiftstærsklerne i punkt 456 i CEEAG, skal det enten forklares, hvorfor undtagelsen i punkt 457 i CEEAG efter jeres mening bør finde anvendelse, eller der skal vedlægges et bilag til denne anmeldelsesformular, som indeholder et udkast til evalueringsplan, der dækker det anvendelsesområde, der er nævnt i punkt 458 i CEEAG[[15]](#footnote-16).

1. Hvis der fremlægges et udkast til evalueringsplan:
2. Giv et resumé af udkastet til evalueringsplanen i bilaget nedenfor.

1. Bekræft, at punkt 460 i CEEAG vil blive overholdt.

1. Angiv den dato og det internetlink, hvor evalueringsplanen offentliggøres.

1. For at påvise overholdelsen af punkt 459, litra b), i CEEAG, såfremt støtteordningen i øjeblikket ikke er genstand for en efterfølgende evaluering, og dens varighed overstiger tre år, skal det bekræftes, at et udkast til evalueringsplan vil blive fremsendt inden for 30 arbejdsdage efter en betydelig ændring af ordningens budget til over 150 mio. EUR i et givet år eller 750 mio. EUR i løbet af ordningens samlede løbetid.

1. For at påvise overholdelsen af punkt 459, litra c), i CEEAG skal der, såfremt støtteordningen i øjeblikket ikke er genstand for en efterfølgende evaluering, nedenfor gives et tilsagn om, at medlemsstaten vil fremsende et udkast til evalueringsplan inden for 30 arbejdsdage efter registrering i de officielle regnskaber af udgifter på over 150 mio. EUR i det foregående år.

1. Med henblik på at påvise overholdelsen af punkt 461 i CEEAG:
2. Angiv, om den uafhængige ekspert allerede er blevet udvalgt eller vil blive udvalgt senere.

1. Angiv oplysninger om proceduren for udvælgelse af eksperten.

1. Begrund, hvordan eksperten er uafhængig af den støttetildelende myndighed.

1. Angiv de foreslåede frister for indgivelse af midtvejsrapporten og den endelige evalueringsrapport. Bemærk, at den endelige evalueringsrapport skal forelægges Kommissionen så betids, at den kan indgå i vurderingen af en eventuel forlængelse af støtteordningen, og senest ni måneder før dens udløb, jf. punkt 463 i CEEAG. Bemærk, at denne frist kan afkortes for ordninger, der udløser evalueringskravet i de sidste to gennemførelsesår.

1. Bekræft , at midtvejsrapporten og den endelige evalueringsrapport vil blive offentliggjort. Angiv den dato og det internetlink, hvor disse rapporter offentliggøres.

|  |
| --- |
| *Afsnit D: Rapportering og overvågning* |

*Med henblik på angivelsen af oplysningerne i dette afsnit henvises til afsnit 6, punkt 464 og 465, i CEEAG.*

1. Bekræft, at medlemsstaten vil opfylde kravene om rapportering og overvågning i afsnit 6, punkt 464-465, i CEEAG.

1. EUT C 80 af 18.2.2022, s. 1. [↑](#footnote-ref-2)
2. Bemærk, at for en støtteordning er varigheden den periode, hvor der kan ansøges om og træffes afgørelse om støtte (herunder derfor også den tid, der er nødvendig for, at myndighederne kan godkende støtteansøgningerne). Den varighed, der henvises til i dette spørgsmål, vedrører ikke varigheden af de kontrakter, der er indgået inden for rammerne af støtteordningen og kan fortsætte ud over foranstaltningens varighed. [↑](#footnote-ref-3)
3. Bemærk, at en ændring af det faktiske eller anslåede budget kan være en ændring af støtten, som kræver en ny anmeldelse. [↑](#footnote-ref-4)
4. Fodnote 74 fastlægger, at investeringer i en type bygningsdele f.eks. kan have til formål at erstatte vinduer eller kedler i bygningen eller fokusere på vægisolering. [↑](#footnote-ref-5)
5. Bemærk, at punkt 38 og 52 samt fodnote 39 og 45 i CEEAG giver yderligere vejledning i, hvordan det sandsynlige kontrafaktiske scenario bør udfærdiges. [↑](#footnote-ref-6)
6. "Referenceprojekt" er defineret i punkt 19, nr. 63, i CEEAG. [↑](#footnote-ref-7)
7. Er grundlaget en nylig udbudsprocedure, skal det forklares, hvordan denne udbudsprocedure kan betragtes som konkurrencebaseret, herunder hvordan uventede fortjenester blev undgået for forskellige teknologier, der indgår i udbudsproceduren, såfremt det er relevant, og hvordan den er sammenlignelig, f.eks.:

   om betingelserne (f.eks. kontraktbetingelser og -varighed, investeringsfrister, om støttebetalinger blev indekseret efter inflationen) svarede til dem, der blev foreslået i den eller de anmeldte foranstaltninger?

   om udbudsprocessen blev gennemført under tilsvarende makroøkonomiske betingelser?

   om teknologierne/projekttyperne var ens? [↑](#footnote-ref-8)
8. I henhold til punkt 19, nr. 89, i CEEAG forstås ved "EU-standard":

   en obligatorisk EU-standard, der fastsætter de niveauer, som de enkelte virksomheder skal nå på miljøområdet, med undtagelse af standarder eller mål fastsat på EU-plan, som er bindende for medlemsstaterne, men ikke for individuelle virksomheder

   forpligtelsen til at anvende den bedste tilgængelige teknik (BAT) som defineret i direktiv 2010/75/EU og til at sikre, at emissionsniveauerne ikke overstiger dem, der ville være opnået ved anvendelse af BAT. Hvis de emissionsniveauer, der er forbundet med BAT, er defineret i gennemførelsesretsakter vedtaget i henhold til direktiv 2010/75/EU eller i henhold til andre gældende direktiver, finder disse niveauer anvendelse i forbindelse med disse retningslinjer. Hvis disse niveauer er udtrykt som et interval, finder den grænse, for hvilken BAT først er opnået for den pågældende virksomhed, anvendelse. [↑](#footnote-ref-9)
9. Tilbagebetalingsperioden er den tid, der er nødvendig for at få dækket omkostningerne ved en investering (uden støtte). [↑](#footnote-ref-10)
10. Se også de yderligere oplysninger i punkt 51-53 og fodnote 45 og 46 i CEEAG. [↑](#footnote-ref-11)
11. Bemærk, at punkt 38, 52, 165, 166 og 167 samt fodnote 39 og 45 i CEEAG giver yderligere vejledning i, hvordan det sandsynlige kontrafaktiske scenario bør udfærdiges. [↑](#footnote-ref-12)
12. Bemærk, at fodnote 44 i fastlægger følgende: "*Ved vurderingen af miljøbeskyttelsesenheder kan medlemsstaterne f.eks. udvikle en metode, der tager højde for emissioner eller anden forurening på forskellige stadier af den støttede økonomiske aktivitet, projektets gennemførelsestid eller systemintegrationsomkostninger. Når medlemsstaterne sætter bidraget til de vigtigste mål i forhold til det ønskede støttebeløb, kan de f.eks. afveje de forskellige objektive kriterier og vælge de lande, der har de højeste scorer for de objektive kriterier, på grundlag af støttebeløbet pr. enhed i forhold til det vægtede gennemsnit af de objektive kriterier eller blandt et begrænset udvalg af bud med det laveste støttebeløb pr. enhed for de objektive kriterier. Parametrene for en sådan fremgangsmåde skal kalibreres for at sikre, at udbudsproceduren forbliver ikkediskriminerende, reelt er konkurrencepræget og afspejler den økonomiske værdi."* [↑](#footnote-ref-13)
13. Centralt forvaltede EU-midler, der forvaltes centralt af EU-institutioner, EU-agenturer, EU-kontorer, EU-fællesforetagender eller andre EU-organer, og som ikke direkte eller indirekte er underlagt medlemsstatens kontrol. [↑](#footnote-ref-14)
14. Europa-Parlamentets og Rådets forordning (EU) 2020/852 af 18. juni 2020 om fastlæggelse af en ramme til fremme af bæredygtige investeringer og om ændring af forordning (EU) 2019/2088 (EUT L 198 af 22.6.2020, s. 13). [↑](#footnote-ref-15)
15. Skabelonen til det supplerende informationsskema til anmeldelse af en evalueringsplan (del III.8) er tilgængelig her: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-16)