|  |
| --- |
| Cuid III.6 -Bileog faisnéise forlíontaí (tugtha cothrom le dáta\*) maidir le Státchabhair a dheonaítear faoi na Treoirlínte maidir le Státchabhair le haghaidh na haeráide, chosaint an chomhshaoil agus an fhuinnimh 2022 (CEEAG)[[1]](#footnote-2) Caibidil 4.2 – Cabhair chun feabhas a chur ar fheidhmíocht fuinnimh agus chomhshaoil foirgneamh    \* Nach bhfuil glactha go foirmiúil fós. |

*Ní mór an bhileog faisnéise forlíontaí seo a úsáid chun fógra a thabhairt faoi aon chabhair a chumhdaítear leis na Treoirlínte maidir le Státchabhair le haghaidh na haeráide, chosaint an chomhshaoil agus an fhuinnimh 2022 (dá ngairtear ‘CEEAG’ anseo feasta).*

*Baineann an bhileog faisnéise forlíontaí seo le bearta a chumhdaítear i gCaibidil 4.2 CEEAG. Má áirítear san fhógra bearta a chumhdaítear i níos mó ná caibidil amháin CEEAG, líon isteach freisin an bhileog faisnéise forlíontaí a bhaineann leis an gcaibidil CEEAG lena mbaineann a luaithe a bheidh sí ar fáil.*

*Na doiciméid uile a sholáthraíonn na Ballstáit mar iarscríbhinní a ghabhann leis an mbileog faisnéise forlíontaí seo, ní mór iad a bheith uimhrithe agus ní mór uimhreacha na ndoiciméad a bheith sonraithe sna ranna ábhartha den bhileog faisnéise forlíontaí seo.*

|  |
| --- |
| **Roinn A: Achoimre ar phríomh-shaintréithe an bhirt/na mbeart a dtugtar fógra ina leith** |

1. **Cúlra agus cuspóir/cuspóirí an bhirt/na mbeart a dtugtar fógra ina leith**:
2. Mura bhfuil sé pléite cheana faoi roinn 5.2 den Fhoirm Faisnéise Ginearálta (Cuid I), tabhair an cúlra agus an príomhchuspóir, lena n‑áirítear aon sprioc de chuid an Aontais maidir le feidhmíocht fuinnimh agus chomhshaoil foirgneamh a bhfuil sé beartaithe tacú leo leis an mbeart.

1. Sonraigh aon chuspóir eile a shaothraítear leis an mbeart. I gcás aon chuspóir nach cuspóir comhshaoil amach is amach é, mínigh cé acu a d’fhéadfadh nó nach bhféadfadh aon saobhadh iomaíochta sa mhargadh inmheánach a bheith mar thoradh air.

1. **Teacht i bhfeidhm agus fad**:
2. A mhéid nár soláthraíodh cheana faoi roinn 5.5 den Fhoirm Faisnéise Ginearálta (Cuid I), sonraigh an dáta óna bhfuil sé beartaithe go dtiocfaidh an scéim cabhrach i bhfeidhm;

1. Sonraigh fad na scéime[[2]](#footnote-3).

1. **Tairbhí/tairbhithe**:
2. Murar soláthraíodh cheana í faoi roinn 3 den Fhoirm Faisnéise Ginearálta (Cuid I), tabhair tuairisc ar thairbhí/ar thairbhithe (féideartha) an bhirt/na mbeart;

1. Sonraigh suíomh an tairbhí/na dtairbhithe (i.e. mura bhfuil ach eintitis eacnamaíocha atá lonnaithe sa Bhallstát lena mbaineann nó i mBallstáit eile freisin incháilithe chun páirt a ghlacadh sa bheart).

1. Chun measúnú a dhéanamh ar chomhlíonadh phointe 15 CEEAG, sonraigh an ndeonaítear cabhair faoin mbeart nó faoi na bearta i bhfabhar gnóthas (gnóthas aonair nó cuid de scéim) atá faoi réir ordú gnóthaithe gan íoc tar éis cinneadh roimhe sin ón gCoimisiún lena ndearbhaítear go bhfuil cabhair neamhdhleathach agus neamh‐chomhoiriúnach leis an margadh inmheánach.

Más amhlaidh, tabhair faisnéis maidir leis an méid cabhrach atá fós le haisghabháil ionas go gcuirfidh an Coimisiún san áireamh é sa mheasúnú ar an mbeart cabhrach/na bearta cabhrach.

1. Deimhnigh nach mbaineann an beart/na bearta le cabhair le haghaidh gníomhaíochtaí nach dtagann faoi raon feidhme CEEAG (féach pointe 13 CEEAG). Murab amhlaidh, tabhair sonraí.

1. **Buiséad agus maoiniú an bhirt/na mbeart**.
2. Mura bhfuil sé luaite cheana sa tábla faoi roinn 7.1 den Fhoirm Faisnéise Ginearálta (Cuid I), tabhair an buiséad bliantúil agus/nó an buiséad iomlán le haghaidh fhad iomlán an bhirt/na mbeart; murab eol an buiséad iomlán (mar shampla toisc go mbraitheann sé ar thorthaí na dtairiscintí), sonraigh buiséad measta, lena n‑áirítear na toimhdí a úsáideadh chun an buiséad measta lena mbaineann a ríomh[[3]](#footnote-4).

1. Más trí thobhach a mhaoinítear an beart nó na bearta, soiléirigh na nithe seo a leanas:
   1. an le dlí nó le haon ghníomh reachtach eile a shocraítear an tobhach; más amhlaidh, tabhair an gníomh dlí, uimhir agus dáta a ghlactha agus a theacht i bhfeidhm, an nasc idirlín chuig an ngníomh dlí;

* 1. an ngearrtar an tobhach go cothrom ar tháirgí intíre agus allmhairithe;

* 1. an rachaidh an beart/na bearta a dtugtar fógra ina leith chun tairbhe go cothrom do tháirgí intíre agus do tháirgí allmhairithe;

* 1. an maoinítear an beart nó na bearta go hiomlán nó go páirteach leis an tobhach. Mura maoinítear an beart ach go páirteach leis an tobhach, sonraigh foinsí eile maoinithe an bhirt agus cion gach foinse acu sin;

* 1. an maoinítear bearta cabhrach eile freisin leis an tobhach lena maoinítear an beart/na bearta a dtugtar fógra ina leith. Más amhlaidh, sonraigh na bearta cabhrach eile a mhaoinítear leis an tobhach lena mbaineann.

|  |
| --- |
| **Roinn B: Measúnú comhoiriúnachta ar an gcabhair** |

|  |
| --- |
| *Coinníoll dearfach: ní mór forbairt gníomhaíochta eacnamaíche a éascú leis an gcabhair* |

|  |
| --- |
| Rannchuidiú le forbairt gníomhaíochta eacnamaíche |

*Chun an fhaisnéis sa roinn seo a sholáthar, féach roinn 3.1.1 (pointí 23-25) agus ranna 4.2.1 agus 4.2.2) (pointí 136 go 140) CEEAG.*

1. Le hAirteagal 107(3)(c) den Chonradh ar Fheidhmiú an Aontais Eorpaigh (CFAE) foráiltear go bhféadfaidh an Coimisiún a dhearbhú go bhfuil cabhair áirithe comhoiriúnach, is é sin ‘*cabhair chun forbairt ghníomhaíochtaí eacnamaíocha áirithe nó limistéar eacnamaíoch áirithe a éascú, nuair nach n‑athraíonn an chabhair sin dálaí trádála an oiread go mbeadh dochar ann don leas coiteann*’. Dá bhrí sin, le cabhair chomhoiriúnach faoin bhforáil sin de CFAE ní mór rannchuidiú le forbairt gníomhaíochta eacnamaíche áirithe.

Chun measúnú a dhéanamh ar chomhlíonadh phointe 23 CEEAG, sainaithin na gníomhaíochtaí eacnamaíocha a éascófar mar thoradh ar an gcabhair agus conas a thacaítear le forbairt na ngníomhaíochtaí sin.

1. Chun measúnú a dhéanamh ar chomhlíonadh phointe 25 CEEAG, tabhair tuairisc ar cibé a rannchuideoidh an chabhair le cuspóirí bheartas aeráide an Aontais, cuspóirí bheartas comhshaoil an Aontais agus cuspóirí bheartas fuinnimh an Aontais a bhaint amach agus conas a dhéanfar sin, agus, go sonrach, tairbhí na cabhrach a bhfuil coinne leo maidir le rannchuidiú ábhartha le cosaint an chomhshaoil, lena n‑áirítear maolú ar an athrú aeráide, nó feidhmiú éifeachtúil an mhargaidh inmheánaigh fuinnimh.

Ina theannta sin, cuir i dtábhacht a mhéid a bhaineann an chabhair leis na beartais a thuairiscítear faoi phointe 135 CEEAG.

1. Tabhair tuairisc ar na ceanglais incháilitheachta is infheidhme maidir leis an tairbhí/na tairbhithe (mar shampla trí aon cheanglas teicniúil, comhshaoil (i.e. ceadanna), airgeadais (i.e. comhthaobhachtaí) nó aon cheanglas eile is gá don tairbhí/do na tairbhithe a chomhlíonadh a áireamh).

1. Tabhair faisnéis maidir le raon feidhme beacht agus gníomhaíochtaí an bhirt cabhrach nó na mbeart cabhrach a dtacaítear leo, mar a fhoráiltear i roinn 4.2.2 CEEAG. Go sonrach:
   1. Mínigh cé acu a dhéantar leis an mbeart/na bearta cabhair a sholáthar chun éifeachtúlacht fuinnimh foirgneamh a fheabhsú, agus é sin amháin, nó a dhéantar leis/leo cabhair chun éifeachtúlacht fuinnimh foirgneamh a fheabhsú a chomhcheangal le cabhair le haghaidh aon cheann nó gach ceann de na hinfheistíochtaí a liostaítear i bpointe 137 CEEAG. Sa dara cás, soiléirigh cé hiad na hinfheistíochtaí atá incháilithe do chabhair faoin mbeart/faoi na bearta.

* 1. Mínigh an áirítear freisin sa bheart cabhrach/sna bearta cabhrach na cineálacha cabhrach a eisiatar ó raon feidhme roinn 4.2 CEEAG, de bhua phointe 138 de. Más amhlaidh, ní mór an fhoirm fógra/na foirmeacha fógra iomchuí a chur isteach a mhéid a bhaineann leis an gcuid/na codanna ábhartha den bheart/de na bearta.

1. Sonraigh an mbaineann an chabhair a dheonaítear faoin mbeart/faoi na bearta le hathchóiriú foirgneamh atá ann cheana, le suiteáil nó athsholáthar cineál amháin eiliminte foirgnimh[[4]](#footnote-5), agus/nó le hinfheistíochtaí san éifeachtúlacht fuinnimh i bhfoirgnimh nua, mar a shainmhínítear i bpointe 139 (litreacha (a) go (c)) CEEAG.

1. Léirigh go spreagfar leis an gcabhair a dheonaítear faoin mbeart cabhrach/faoi na bearta cabhrach na feabhsuithe san fheidhmíocht fuinnimh a cheanglaítear i bpointe 139 (litreacha (a) go (c), de réir mar is infheidhme) CEEAG.

1. Sonraigh an ndeonaítear an chabhair faoin mbeart cabhrach/faoi na bearta cabhrach do FBManna agus cuideachtaí meánchaipitlithe beaga a sholáthraíonn bearta feidhmíochta feabhsaithe fuinnimh, chun conraitheoireacht um fheidhmíocht fuinnimh a éascú, mar a fhoráiltear i bpointe 140 CEEAG.

|  |
| --- |
| Éifeacht dreasachta |

*Chun an fhaisnéis sa roinn seo a sholáthar, féach roinn 3.1.2 (pointí 26-32) agus roinn 4.2.3 (pointí 141-143) CEEAG.*

1. Ní féidir a mheas go n‑éascaíonn cabhair gníomhaíocht eacnamaíoch ach amháin má tá éifeacht dreasachta aici. Chun measúnú a dhéanamh ar chomhlíonadh phointe 26 CEEAG, mínigh conas a *‘spreagann [an beart/na bearta] an tairbhí chun a iompraíocht a athrú, chun dul i mbun gníomhaíocht eacnamaíoch bhreise nó gníomhaíocht eacnamaíoch atá níos neamhdhíobhálaí don chomhshaol, nach ndéanfadh sé gan an chabhair nó a dhéanfadh sé ar bhealach srianta nó éagsúil’*. Ina theannta sin, chun measúnú a dhéanamh ar chomhlíonadh phointe 27 CEEAG, deimhnigh ‘*nach gcúitítear leis an mbeart an gnáthriosca gnó a bhaineann le gníomhaíocht eacnamaíoch*’ agus mínigh go hachomair cén fáth.

1. De bhun phointe 28 CEEAG:
   * 1. Tabhair tuairisc chuimsitheach ar an gcás fíorasach a bhfuil coinne leis mar thoradh ar an mbeart cabhrach agus ar an gcás frithfhíorasach dóchúil nó na cásanna frithfhíorasacha dóchúla in éagmais an bhirt cabhrach[[5]](#footnote-6). I gcás ina measann tú go bhféadfar tacú le catagóirí éagsúla tairbhithe, áirithigh go bhfuil an cás frithfhíorasach inchreidte le haghaidh gach ceann de na catagóirí sin.

* + 1. Mínigh go hachomair an réasúnaíocht atá le rogha an cháis fhrithfhíorasaigh dhóchúil nó na gcásanna frithfhíorasacha dóchúla, i bhfianaise na gcatagóirí éagsúla tairbhithe atá beartaithe, más infheidhme.

* + 1. Déan cainníochtú ar na costais agus na hioncaim a bhaineann le cásanna fíorasacha agus cásanna frithfhíorasacha agus tabhair údar leis an athrú iompraíochta i gcás inarb ábhartha le haghaidh gach catagóir tairbhí, ar bhonn an mhéid seo a leanas:
       1. an tionscadal/na tionscadail lena mbaineann[[6]](#footnote-7), na cásanna frithfhíorasacha comhfhreagracha agus an bhearna chistithe atá mar thoradh orthu;

NÓ

* + - 1. fianaise chainníochtúil ábhartha atá bunaithe ar staidéir mhargaidh (go háirithe staidéir ar na tréimhsí aisíoca a bhfuil coinne leo), ar phleananna infheisteoirí, ar thuarascálacha airgeadais, nó fianaise chainníochtúil eile lena n‐áirítear, i gcás inarb infheidhme, tairiscintí a rinneadh maidir le tionscadail chomhchosúla i bpróisis tairisceana iomaíocha inchomparáide le déanaí.[[7]](#footnote-8)

1. Chun comhlíonadh phointí 29 agus 31 CEEAG a léiriú:
2. Deimhnigh nár cuireadh tús leis na hoibreacha ar an tionscadal nó ar an ngníomhaíocht sula ndearna an tairbhí iarratas i scríbhinn ar chabhair chuig na húdaráis náisiúnta;

NÓ

1. I gcás tionscadail ar cuireadh tús leo roimh an iarratas ar chabhair, léirigh go dtagann an tionscadal faoi cheann de na cásanna eisceachtúla dá bhforáiltear i bpointe 31 CEEAG, litreacha (a), (b) nó (c).

1. Chun comhlíonadh phointe 30 CEEAG a léiriú, deimhnigh go n‑áirítear an méid seo a leanas ar a laghad san iarratas ar chabhair: ainm an iarratasóra, tuairisc ar an tionscadal nó ar an ngníomhaíocht, lena n‑áirítear a suíomh, agus an méid cabhrach is gá chun an tionscadal nó an ghníomhaíocht a dhéanamh.

1. Chun comhlíonadh phointí 32 agus 142 CEEAG a léiriú:
2. Sonraigh an ann do chaighdeáin de chuid an Aontais[[8]](#footnote-9) is infheidhme maidir leis an mbeart/na bearta a dtugtar fógra ina leith, an ann do chaighdeáin náisiúnta shainordaitheacha atá níos déine nó níos uaillmhianaí ná caighdeáin chomhfhreagracha an Aontais, nó an ann do chaighdeáin náisiúnta shainordaitheacha arna nglacadh in éagmais caighdeáin de chuid an Aontais;

1. I gcásanna inar bhforchuirtear caighdeáin de chuid an Aontais le dlí an Aontais, deimhnigh agus léirigh go bhfuil éifeacht dreasachta ag an gcabhair toisc go ndreasaíonn sé an infheistíocht atá le cur chun feidhme agus le tabhairt i gcrích ar a laghad 18 mí sula dtiocfaidh an caighdeán i bhfeidhm.

1. Mínigh maidir le tionscadail a bhfuil tréimhse aisíoca[[9]](#footnote-10) acu faoi bhun 5 bliana an bhfuil siad incháilithe do chabhair faoin mbeart/faoi na bearta. Más amhlaidh, tabhair fianaise chun a léiriú go bhfuil gá le cabhair chun athrú iompraíochta a spreagadh, mar a cheanglaítear le pointe 142 CEEAG.

|  |
| --- |
| Gan sárú ar aon fhoráil ábhartha de dhlí an Aontais |

*Chun an fhaisnéis sa roinn seo a sholáthar, féach roinn 3.1.3 (pointe 33) CEEAG.*

1. Tabhair faisnéis chun comhlíonadh fhorálacha ábhartha dhlí an Aontais a dheimhniú, i gcomhréir le pointe 33 CEEAG.

1. Má úsáidtear tobhach chun an beart/na bearta a mhaoiniú, soiléirigh an gá an measúnú a dhéanamh ar chomhlíonadh Airteagail 30 agus 110 CFAE. Más gá, léirigh conas a chomhlíonann an beart forálacha Airteagail 30 agus 110 CFAE. Sa chomhthéacs sin, is féidir tagairt a dhéanamh don fhaisnéis a chuirtear isteach faoi cheist 5ii thuas, i gcás ina maoinítear an beart/na bearta a dtugtar fógra ina leith trí thobhach.

|  |
| --- |
| *Coinníoll diúltach: ní féidir leis an gcabhair difear míchuí a dhéanamh do choinníollacha trádála an oiread go mbeadh dochar ann don leas coiteann* |

|  |
| --- |
| 2.1. Íoslaghdú ar shaobhadh iomaíochta agus trádála |

|  |
| --- |
| 2.1.1. Riachtanas na cabhrach |

*Chun an fhaisnéis sa roinn seo a sholáthar, féach roinn 3.2.1.1 (pointí 34-38) CEEAG.*

1. Mínigh cén cliseadh margaidh/clistí margaidh a shainaithin d’údaráis a chuireann cosc ar leibhéal leordhóthanach cosanta comhshaoil a bhaint amach. Sonraigh an chatagóir faoina dtagann na clistí margaidh sainaitheanta, trí thagairt a dhéanamh do litreacha (a), (b), (c) nó (d) de phointe 34 CEEAG.

1. I gcomhréir le pointe 35 CEEAG, tabhair faisnéis maidir le haon bheartas agus aon bheart atá ann cheana a shainaithin d’údaráis, agus atá dírithe cheana féin ar na clistí rialála nó margaidh a sainaithníodh.

1. Chun comhlíonadh phointe 36 CEEAG a léiriú, tabhair faisnéis a léiríonn go ndírítear an chabhair go héifeachtach ar chlistí margaidh iarmharacha, agus aird á tabhairt freisin ar aon bheartas agus aon bheart eile atá i bhfeidhm cheana chun aghaidh a thabhairt ar chuid de na clistí margaidh a sainaithníodh.

1. Chun comhlíonadh phointe 37 CEEAG a léiriú, mínigh, go bhfios do d’údaráis, an bhfuil tionscadail nó gníomhaíochtaí cosúil leo siúd a chumhdaítear leis an mbeart/na bearta a dtugtar fógra ina leith maidir lena n‑ábhar teicneolaíoch, lena leibhéal riosca agus lena méid, curtha i gcrích cheana laistigh den Aontas faoi choinníollacha an mhargaidh. I gcás deimhneach, tabhair tuilleadh fianaise chun an gá atá le Státchabhair a léiriú.

1. Chun comhlíonadh phointe 38 CEEAG a léiriú, féach an fhianaise chainníochtúil a soláthraíodh cheana faoi cheist 14 C) thuas.

|  |
| --- |
| 2.1.2. Oiriúnacht |

*Chun an fhaisnéis sa roinn seo a sholáthar, féach roinn 3.2.1.2 (pointí 39-46) agus roinn 4.2.4.1 (pointí 144-145) agus pointí 153 agus 157 CEEAG.*

1. Chun comhlíonadh phointe 40 CEEAG a fhíorú, léirigh nach bhfuil ionstraimí ar fáil nach bhfuil chomh saobhach céanna agus atá níos iomchuí ná Státchabhair.

1. Chun comhlíonadh phointe 41 CEEAG a fhíorú, léirigh go bhfuil an beart cabhrach deartha ar bhealach nach mbainfear an bonn d’éifeachtúlacht beart eile lena leigheastar an cliseadh margaidh céanna, amhail sásra(í) margadhbhunaithe (e.g. CTA AE).

1. Chun comhlíonadh phointe 42 CEEAG a léiriú, deimhnigh nach bhféadfaí aon cheann de thairbhithe an bhirt chabhrach nó na mbeart cabhrach a chur faoi dhliteanas i leith an truaillithe faoi dhlí an Aontais nó faoin dlí náisiúnta atá ann cheana (*an prionsabal ‘costas an truaillithe ar an truaillitheoir’*).

1. Chun comhlíonadh phointí 43 go 46 CEEAG a fhíorú, chun oiriúnacht na cabhrach i measc ionstraimí cabhrach éagsúla a léiriú, tabhair an fhaisnéis seo a leanas:
2. Mínigh cén fáth nach bhfuil foirmeacha cabhrach eile, nach bhfuil chomh saobhach céanna b’fhéidir, chomh hiomchuí céanna, mar a cheanglaítear i bpointe 44 CEEAG. Ar na foirmeacha cabhrach nach mbeadh chomh saobhach céanna a d’fhéadfadh a bheith ann, tá airleacain in-aisíoctha in ionad deontais dhíreacha; creidmheasanna cánach i gcomparáid le laghduithe cánach; nó cineálacha cabhrach atá bunaithe ar ionstraimí airgeadais, amhail fiachas, in ionad ionstraimí cothromais, lena n‑áirítear, mar shampla, iasachtaí ar ús íseal nó lacáistí ar ús, ráthaíochtaí Stáit, nó soláthar malartach maoinithe ar théarmaí fabhracha.

1. Léirigh go bhfuil rogha na hionstraime cabhrach iomchuí don chliseadh margaidh a bhfuil sé d’aidhm ag an mbeart cabhrach nó ag na bearta cabhrach aghaidh a thabhairt uirthi, mar a cheanglaítear i bpointe 45 CEEAG.

1. Mínigh conas atá an beart agus a dhearadh iomchuí chun cuspóir an bhirt ar a bhfuil an chabhair dírithe a bhaint amach, mar a cheanglaítear i bpointe 46 CEEAG.

1. Má dheonaítear an chabhair faoin mbeart cabhrach/faoi na bearta cabhrach do FBManna agus cuideachtaí meánchaipitlithe beaga a sholáthraíonn bearta feidhmíochta feabhsaithe fuinnimh faoi chonarthaí feidhmíochta fuinnimh, deimhnigh, mar a cheanglaítear le pointe 145 CEEAG, gur i bhfoirm iasachta nó ráthaíochta don soláthraí atá an chabhair nó gur táirge airgeadais í atá dírithe ar an soláthraí a mhaoiniú (fachtóireacht nó forfáidiú, mar shampla).

1. Má dheonaítear cabhair faoin mbeart/faoi na bearta i bhfoirm ionstraimí airgeadais, deimhnigh an méid seo a leanas:
2. Is i bhfoirm ráthaíochta nó iasachta d’úinéir nó do thionónta an fhoirgnimh atá an chabhair, i gcomhréir le pointe 153 CEEAG; agus

1. Is i bhfoirm dearlaice, cothromais, ráthaíochta nó iasachta don idirghabhálaí airgeadais (e.g. ciste éifeachtúlachta fuinnimh) atá an chabhair, i gcomhréir le pointe 157 CEEAG.

|  |
| --- |
| 2.1.3. Comhréireacht |

*Chun an fhaisnéis sa roinn seo a sholáthar, féach roinn 4.2.4.2 (pointí 146-153) CEEAG.*

*Tabhair faoi deara go bhfuil na trí roinn 2.1.3.1. 2.1.3.2. agus 2.1.3.3. seo a leanas malartach. Ná tabhair freagraí ach ar an roinn is infheidhme, de réir dhearadh an bhirt atá beartaithe.*

|  |
| --- |
| 2.1.3.1. Comhréireacht na cabhrach i gcás nach ndeonaítear an chabhair trí phróiseas tairisceana iomaíoch agus nach ndeonaítear í i bhfoirm ionstraimí airgeadais |

*Chun an fhaisnéis sa* *roinn seo a sholáthar, féach pointí 146-151 agus 153 CEEAG*.

1. Chun comhlíonadh phointe 146 CEEAG a fhíorú, mínigh cé hiad na costais incháilithe faoin mbeart/faoi na bearta agus conas a theorannaítear iad do na costais infheistíochta atá nasctha go díreach le leibhéal níos airde feidhmíochta fuinnimh nó comhshaoil a bhaint amach.

1. Sonraigh na huasteorainneacha cabhrach is infheidhme faoin mbeart agus sonraigh an bhfuil feidhm ag aon bhónas (mar a thuairiscítear i bpointí 147-150 CEEAG).

1. Más infheidhme, tabhair údar le cur i bhfeidhm an bhónais déine cabhrach le haghaidh feabhsuithe a mbíonn laghdú 40 % ar a laghad ar an éileamh ar fhuinneamh príomha mar thoradh orthu, i gcomhréir le pointe 148 CEEAG.

1. Más é, de mhaolú ar phointí 147-150 CEEAG, go meastar go bhfuil gá le cabhair thar uasteorainneacha na cabhrach a shocraítear sna pointí sin, sonraigh an leibhéal cabhrach a mheastar a bheith riachtanach agus tabhair údar leis ar bhonn anailís ar an mbearna chistithe, i gcomhréir le pointí 51-52 CEEAG.

Maidir leis an anailís sin ar bhearnaí cistithe, cuir cainníochtú isteach, maidir leis an gcás fíorasach/na cásanna fíorasacha agus maidir le cás réalaíoch frithfhíorasach/cásanna réalaíocha frithfhíorasacha [[10]](#footnote-11) a sainaithníodh mar fhreagra ar cheist 14 C) thuas, i leith na bpríomhchostas agus na bpríomhioncam uile, meánchostas ualaithe measta chaipitil na dtairbhithe (nó na dtionscadal tagartha) chun sreafaí airgid todhchaí a lascainiú, chomh maith leis an nglanluach láithreach le haghaidh na gcásanna fíorasacha agus frithfhíorasacha, thar shaolré an tionscadail/an tionscadail tagartha.

Tabhair faoi deara, i gcásanna cabhrach aonair agus scéimeanna aonair atá ag dul chun tairbhe do líon an-teoranta tairbhithe, nach mór don Bhallstát an fhianaise thacaíochta a chur i láthair ar leibhéal phlean gnó mionsonraithe an tionscadail, agus i gcásanna scéimeanna cabhrach, nach mór don Bhallstát an fhianaise thacaíochta a chur i láthair ar bhonn tionscadal tagartha amháin nó níos mó.

1. Tabhair é sin in Iarscríbhinn a ghabhann leis an bhfoirm fógra seo (trí chomhad Excel a úsáid ina bhfuil na foirmlí uile le feiceáil).

1. Cuir faisnéis mhionsonraithe isteach maidir leis na toimhdí, na modheolaíochtaí, an réasúnaíocht agus na foinsí is bonn leo, faisnéis a úsáidtear le haghaidh gach gné de chainníochtú na gcostas agus na n‐ioncam sa chás fíorasach agus sa chás frithfhíorasach dóchúil (mar shampla, cuir isteach na toimhdí a úsáideadh chun na cásanna sin a fhorbairt agus an fhoinse/réasúnaíocht maidir leis na toimhdí sin).

1. Féadfaidh tú na doiciméid a luaitear i bhfonóta 39 CEEAG a chur i gceangal leis an bhfoirm fógra seo freisin. D’fhéadfadh doiciméid bhoird a bheith úsáideach go háirithe le haghaidh bearta cabhrach aonair nó scéimeanna cabhrach aonair atá ag dul chun tairbhe do líon an-teoranta tairbhithe. Má tá na doiciméid sin i gceangal leis an bhfoirm fógra, tabhair liosta de na doiciméid sin thíos, agus sonraigh an t‑údar, an dáta a dréachtaíodh iad agus an comhthéacs inar úsáideadh iad.

1. Léirigh nach sárófaí an bhearna chistithe mar thoradh ar dhéine cabhrach níos airde, arna cinneadh mar a shonraítear i gceist 34, a chur i bhfeidhm.

1. I gcás inarb infheidhme pointe 52 CEEAG, i.e. is é an cás frithfhíorasach is dóichí nach ndéanfaidh an tairbhí gníomhaíocht nó infheistíocht, nó nach leanfaidh sé dá ghnó gan athruithe, tabhair fianaise chun tacú leis an toimhde sin[[11]](#footnote-12).

|  |
| --- |
| 2.1.3.2. Comhréireacht na cabhrach i gcás ina dheonaítear an chabhair i bhfoirm ionstraimí airgeadais |

*Chun an fhaisnéis sa roinn seo a sholáthar, féach pointí 146 agus 153 CEEAG*.

1. Chun comhlíonadh phointe 146 CEEAG a fhíorú, mínigh cé hiad na costais incháilithe faoin mbeart/faoi na bearta agus conas a theorannaítear iad do na costais infheistíochta atá nasctha go díreach le leibhéal níos airde feidhmíochta fuinnimh nó comhshaoil a bhaint amach.

1. Chun comhlíonadh phointe 153 CEEAG a fhíorú, tabhair an fhaisnéis seo a leanas:
2. I gcás ina ndeonaítear an chabhair i bhfoirm ráthaíochta, deimhnigh nach sáróidh an ráthaíocht 80 % den bhuniasacht, agus mínigh conas a áiritheofar comhlíonadh an cheanglais sin.

1. I gcás ina ndeonaítear an chabhair i bhfoirm iasachta, deimhnigh maidir leis an aisíocaíocht a dhéanann úinéir/úinéirí an fhoirgnimh leis an gciste éifeachtúlachta fuinnimh nó leis an gciste fuinnimh in-athnuaite nó le hidirghabhálaí airgeadais eile, go mbeidh an aisíocaíocht sin cothrom le luach ainmniúil na hiasachta ar a laghad, agus mínigh conas a áiritheofar comhlíonadh an cheanglais sin.

|  |
| --- |
| 2.1.3.3. Comhréireacht na cabhrach a dheonaítear trí phróiseas tairisceana iomaíoch |

*Chun an fhaisnéis sa roinn seo a sholáthar, féach pointí 49 agus 50 CEEAG*.

1. Chun comhlíonadh phointí 49 agus 50 CEEAG a fhíorú, tabhair na nithe seo a leanas:
2. Mínigh conas a áirithíonn na húdaráis go bhfuil an próiseas tairisceana oscailte, soiléir, trédhearcach agus neamh-idirdhealaitheach, bunaithe ar chritéir oibiachtúla, arna sainiú *ex ante* i gcomhréir le cuspóir an bhirt agus go n‑íoslaghdaíonn sé riosca na dtairiscintí straitéiseacha (pointe 49(a) CEEAG).

1. Na critéir roghnúcháin a úsáidtear chun na tairiscintí a rangú, agus chun an leibhéal cabhrach sa phróiseas tairisceana iomaíoch a shainaithint ar deireadh. Go sonrach:
   1. Tabhair liosta de na critéir roghnúcháin agus sonraigh cé acu atá baint dhíreach nó indíreach le príomhchuspóirí an bhirt/na mbeart acu nó nach bhfuil. Cuir isteach a n‑ualú.

* 1. Mínigh conas a chuireann na critéir roghnúcháin an rannchuidiú le príomhchuspóirí an bhirt/na mbeart i gcoibhneas díreach nó indíreach le méid na cabhrach arna iarraidh ag an iarratasóir. Féadfar é sin a shloinneadh, mar shampla, i dtéarmaí cabhrach in aghaidh an aonaid cosanta comhshaoil[[12]](#footnote-13) (pointe 50 agus fonóta 44 CEEAG).

* 1. I gcás ina bhfuil critéir roghnúcháin eile ann nach bhfuil baint dhíreach nó indíreach acu le príomhchuspóirí an bhirt/na mbeart, tabhair cúiseanna leis an gcur chuige atá beartaithe agus mínigh conas atá sé iomchuí do na cuspóirí a shaothraítear leis an mbeart/na bearta. Deimhnigh freisin nach mó ná 30 % d’ualú na gcritéar roghnúcháin uile iad na critéir sin (pointe 50 CEEAG).

* 1. Mínigh cé chomh fada roimh gach próiseas tairisceana iomaíoch a fhoilseofar na critéir roghnúcháin (pointe 49(b) agus fonóta 43 CEEAG).

1. Mínigh na gnéithe ar ar bhunaigh tú an toimhde go mbeidh an próiseas tairisceana oscailte agus suibscríofa go cuí, i.e. gur féidir coinne a bheith leis nach bhfaighidh gach tairgeoir cabhair agus gur leordhóthanach an líon tairgeoirí a bhfuil coinne leo chun iomaíocht éifeachtach a áirithiú ar feadh fhad na scéime (pointe 49(c) CEEAG). I do mhíniú, cuir buiséad nó méid na scéime san áireamh. I gcás inarb ábhartha, déan tagairt don fhianaise a tugadh sna freagraí faoi cheist 14.

1. Tabhair faisnéis maidir leis an líon babhtaí tairisceana atá beartaithe agus an líon tairgeoirí a bhfuil coinne leo sa chéad bhabhta agus le himeacht ama.

1. I gcás próiseas tairisceana gann-suibscríofa amháin nó níos mó, mínigh conas a cheartófar dearadh na bpróiseas tairisceana le linn chur chun feidhme na scéime chun iomaíocht éifeachtach a athbhunú agus cathain a dhéanfar sin (pointe 49(c) CEEAG).

1. Deimhnigh go seachnaítear coigeartuithe *ex post* ar thoradh an phróisis tairisceana (amhail caibidlíocht ina dhiaidh sin maidir le torthaí tairisceana nó ciondáil (pointe 49(d) CEEAG).

1. I gcás inar féidir ‘*tairiscintí fóirdheontais nialasacha*’ a bheith ann, mínigh conas a dhéanfar an chomhréireacht a áirithiú (féach pointe 49, fonóta 42, CEEAG).

1. Soiléirigh an bhfuil foráil déanta ag na húdaráis maidir le bonnphraghsanna nó uasteorainneacha praghais a úsáid sa phróiseas tairisceana iomaíoch. Más amhlaidh, tabhair údar lena n‐úsáid agus mínigh conas nach gcuireann siad srian ar an bpróiseas tairisceana iomaíoch (pointe 49 agus fonóta 42 CEEAG).

|  |
| --- |
| Carnadh |

*Chun an fhaisnéis sa* *roinn seo a sholáthar, féach pointí 56-57 CEEAG*.

1. A mhéid nár soláthraíodh cheana faoi Chuid I den fhoirm fógra ghinearálta agus chun comhlíonadh phointe 56 CEEAG a fhíorú, soiléirigh an bhféadfaí an chabhair faoin mbeart nó faoi na bearta a dtugtar fógra ina leith a dhámhachtain i gcomhthráth faoi roinnt scéimeanna cabhrach nó a charnadh le cabhair *ad hoc* nó *de minimis* i ndáil leis na costais incháilithe chéanna. Más amhlaidh an cás, tabhair sonraí maidir leis na scéimeanna cabhrach sin, cabhair *ad hoc* nó cabhair *de minimis* agus conas a charnfar an chabhair.

1. I gcás ina bhfuil pointe 56 CEEAG infheidhme, tabhair údar le conas nach mbeidh róchúiteamh mar thoradh ar mhéid iomlán na cabhrach a dheonaítear faoin mbeart nó faoi na bearta a dtugtar fógra ina leith le haghaidh tionscadail nó gníomhaíochta ná nach sáraíonn sé uasmhéid na cabhrach a cheadaítear faoi roinn 4.2.4.2. CEEAG. I gcás gach birt ar féidir an chabhair a dheonaítear faoin mbeart/faoi na bearta cabhrach a dtugtar fógra ina leith a charnadh leis, sonraigh an modh a úsáidtear chun comhlíonadh na gcoinníollacha a leagtar amach i bpointe 56 CEEAG a áirithiú.

1. I gcás inarb infheidhme pointe 57 CEEAG, i.e. déantar an chabhair a dheonaítear faoin mbeart/faoi na bearta a dtugtar fógra ina leith a chomhcheangal le cistiú ón Aontas a bhainistítear go lárnach[[13]](#footnote-14) (nach Státchabhair é), tabhair údar leis an gcaoi nach mbeidh róchúiteamh mar thoradh ar mhéid iomlán an chistithe phoiblí a dheonaítear i ndáil leis na costais incháilithe chéanna.

|  |
| --- |
| 2.1.5. Trédhearcacht |

*Chun an fhaisnéis sa roinn seo a sholáthar, féach roinn 3.2.1.4 (pointí 58-62) CEEAG.*

1. Deimhnigh go gcomhlíonfaidh an Ballstát na ceanglais maidir le trédhearcacht dá bhforáiltear i bpointí 58-61 CEEAG.

1. Tabhair an nasc idirlín ina bhfoilseofar téacs iomlán na scéime cabhrach formheasta nó an chinnidh deonaithe cabhrach aonair agus a fhorálacha cur chun feidhme agus faisnéis maidir le gach dámhachtain cabhrach aonair a deonaíodh ad hoc nó faoi scéim cabhrach a formheasadh ar bhonn CEEAG agus ar mó ná EUR 100 000 í.

|  |
| --- |
| *2.2. Éifeachtaí diúltacha míchuí na cabhrach ar iomaíocht agus ar thrádáil agus ar chothromú a sheachaint* |

*Chun an fhaisnéis sa roinn seo a sholáthar, féach roinn 3.2.2 (pointí 63-70) agus roinn 4.2.4.3 (pointí 154-157) CEEAG.*

1. Chun comhlíonadh phointe 67 CEEAG a fhíorú, tabhair faisnéis maidir leis na héifeachtaí diúltacha gearrthéarmacha agus fadtéarmacha a d’fhéadfadh a bheith ag an mbeart nó ag na bearta a dtugtar fógra ina leith ar an iomaíocht agus ar an trádáil.

1. Mínigh an dtagann an beart faoi aon cheann de na cásanna seo a leanas:
2. Baineann sé le margadh (nó margaí) ina bhfuair sealbhóirí cumhacht mhargaidh roimh léirscaoileadh an mhargaidh;

1. Baineann próisis tairisceana iomaíocha i margadh/margaí nuaghinte leis, i gcás ina bhfuil gníomhaí ann a bhfuil suíomh láidir aige ar an margadh;

1. Ní rachaidh sé chun tairbhe ach do thairbhí amháin nó do líon an-teoranta tairbhithe.
2. Dá ndíreodh an beart cabhrach ar rogha/conair theicneolaíoch shonrach, tabhair údar leis an gcúis leis an rogha theicneolaíoch agus nach ndíspreagfaidh sé úsáid teicneolaíochtaí níos glaine.

1. Más rud é nach rachadh an beart/na bearta a dtugtar fógra ina leith chun tairbhe ach do thairbhí amháin nó do líon an-teoranta tairbhithe, chun comhlíonadh phointe 68 CEEAG a fhíorú, déan an méid seo a leanas:
2. Mínigh an neartaíonn nó an gcoinníonn an beart/na bearta a dtugtar fógra ina leith cumhacht mhargaidh an tairbhí/na dtairbhithe ar bun nó an ndíspreagann sé/siad forleathnú na n‑iomaitheoirí atá ann cheana nó an spreagann sé/siad a scor nó an ndíspreagann sé/siad iontráil iomaitheoirí nua. Mínigh ina leith sin freisin cé acu a bheidh nó nach mbeidh méadú ar acmhainneacht táirgeachta an tairbhí mar thoradh ar an mbeart cabhrach.

1. Tabhair tuairisc ar an mbeart/na bearta a cuireadh i bhfeidhm chun teorainn a chur leis an saobhadh iomaíochta a d’fhéadfadh a bheith ann mar thoradh ar an gcabhair a dheonú don tairbhí/do na tairbhithe.

1. Chun comhlíonadh phointe 69 CEEAG a léiriú, mínigh na nithe seo a leanas:
2. Má tá sé d’aidhm ag an gcabhair a dheonaítear faoin mbeart/faoi na bearta a dtugtar fógra ina leith gníomhaíocht eacnamaíoch a chaomhnú i réigiún amháin nó í a mhealladh ó réigiúin eile laistigh den mhargadh inmheánach.

1. Más amhlaidh, sonraigh an ghlanéifeacht chomhshaoil atá ag an mbeart/na bearta a dtugtar fógra ina leith agus conas a fheabhsaítear an leibhéal cosanta comhshaoil atá ann cheana sna Ballstáit leis an mbeart/na bearta a dtugtar fógra ina leith.

1. Conas nach mbeidh aon éifeacht diúltach follasach ar an iomaíocht ná ar an trádáil mar thoradh ar an gcabhair a dheonaítear faoin mbeart/faoi na bearta a dtugtar fógra ina leith.

1. I gcás cabhair aonair, na príomhchúiseanna le rogha an tairbhí maidir leis an suíomh le haghaidh na n‐infheistíochtaí.

1. Chun comhlíonadh phointe 70 CEEAG a fhíorú, déan an méid seo a leanas:
2. Deimhnigh go bhféadfar cabhair a dheonú faoin scéim a dtugtar fógra ina leith ar feadh uastréimhse 10 mbliana ón dáta a thugtar fógra faoin gcinneadh ón gCoimisiún lena ndearbhaítear go bhfuil an chabhair comhoiriúnach.

1. Deimhnigh sa chás gur mian le d’údaráis síneadh a chur le tréimhse na scéime thar an uastréimhse, go dtabharfaidh siad fógra an athuair faoin mbeart.

1. Má dheonaítear an chabhair i bhfoirm dearlaice, cothromais, ráthaíochta nó iasachta do chiste éifeachtúlachta fuinnimh nó do chiste fuinnimh in-athnuaite nó d’idirghabhálaí airgeadais eile, déan an méid seo a leanas chun comhlíonadh phointe 157 CEEAG a fhíorú:
2. Léirigh go ndéanfar idirghabhálaithe airgeadais nó bainisteoirí cistí a roghnú trí phróiseas oscailte, trédhearcach agus neamh-idirdhealaitheach a dhéantar i gcomhréir le dlíthe an Aontais agus leis na dlíthe náisiúnta is infheidhme;

1. Léirigh go bhfuil coinníollacha i bhfeidhm chun a áirithiú go ndéanfar idirghabhálaithe airgeadais, lena n‑áirítear cistí éifeachtúlachta fuinnimh nó cistí fuinnimh in-athnuaite, a bhainistiú ar bhonn tráchtála agus go n‑áiritheofar cinntí maoiniúcháin atá dírithe ar bhrabús;

1. Léirigh go gceanglófar ar bhainisteoirí an chiste éifeachtúlachta fuinnimh nó an chiste fuinnimh in-athnuaite nó idirghabhálaithe airgeadais eile an buntáiste a chur ar aghaidh a oiread is féidir chuig na tairbhithe deiridh (úinéir/úinéirí nó tionónta/tionóntaí an fhoirgnimh), i bhfoirm méideanna níos airde maoinithe, ceanglas comhthaobhachta níos ísle, préimheanna ráthaíochta níos ísle nó rátaí úis níos ísle.

|  |
| --- |
| *3. Éifeachtaí dearfacha na cabhrach a chur i gcomparáid leis na héifeachtaí diúltacha ar an iomaíocht agus ar an trádáil* |

*Chun an fhaisnéis sa roinn seo a sholáthar, féach roinn 3.3 (pointí 71-76) CEEAG.*

1. Chun comhlíonadh phointe 72 CEEAG a fhíorú, mínigh an gcomhlíonann gníomhaíochtaí a dtacaítear leo faoin mbeart/faoi na bearta a dtugtar fógra ina leith na critéir maidir le gníomhaíochtaí eacnamaíocha atá inbhuanaithe ó thaobh an chomhshaoil de dá bhforáiltear in Airteagal 3 de Rialachán (AE) 2020/852 ó Pharlaimint na hEorpa agus ón gComhairle[[14]](#footnote-15), lena n‑áirítear an prionsabal ‘gan dochar suntasach a dhéanamh’, nó modheolaíochtaí inchomparáide eile.

1. (I gcás próiseas tairisceana iomaíoch) Mínigh an bhfuil gnéithe sa bheart/sna bearta a dtugtar fógra ina leith chun rannpháirtíocht FBManna i bpróisis tairisceana iomaíocha a éascú. I gcás deimhneach, tabhair faisnéis maidir leis na gnéithe sin agus tabhair údar leis an gcaoi gur mó na héifeachtaí dearfacha a bhaineann le rannpháirtíocht FBManna a áirithiú sa bheart/sna bearta a dtugtar fógra ina leith ná na hiarmhairtí saobhacha a d’fhéadfadh a bheith ann.

1. Chun comhlíonadh phointí 74 agus 155-156 CEEAG a léiriú, déan an méid seo a leanas:
2. Sonraigh an bhfuil infheistíochtaí i dtrealamh ina n‑úsáidtear gás nádúrtha incháilithe do chabhair faoin mbeart/faoi na bearta a dtugtar fógra ina leith. Más amhlaidh, léirigh nach gcuirfidh an chabhair as áit infheistíochtaí i roghanna malartacha níos glaine atá ar fáil ar an margadh cheana ná nach ngaibhneoidh sí teicneolaíochtaí áirithe. Mínigh freisin an gcuirfear an trealamh ina n‑úsáidtear gás nádúrtha in ionad an trealaimh fuinnimh ina n‑úsáidtear na breoslaí iontaise is mó truailliú amhail ola agus gual.

1. Deimhnigh nach bhfuil infheistíochtaí i dtrealamh ina n‑úsáidtear breoslaí iontaise truaillitheacha amhail ola agus gual incháilithe do chabhair faoin mbeart/faoi na bearta a dtugtar fógra ina leith. Tabhair faoi deara go meastar go bhfuil éifeachtaí diúltacha ar an iomaíocht ag an gcabhair le haghaidh suiteáil trealaimh ina n‑úsáidtear breoslaí iontaise amhail ola agus gual mar gheall ar na hastaíochtaí carbóin níos mó a bhaineann le húsáid breoslaí iontaise, mar gheall ar an riosca nach beag go ngaibhneofaí teicneolaíochtaí breoslaí iontaise agus go gcuirfí as áit infheistíochtaí i roghanna malartacha níos glaine atá ar fáil ar an margadh cheana.

|  |
| --- |
| *Roinn C: Meastóireacht* |

*Chun an fhaisnéis sa roinn seo a sholáthar, féach Caibidil 5 (pointí 455-463) CEEAG.*

1. I gcás inar sárófaí na tairseacha buiséid/caiteachais leis an mbeart/na bearta a dtugtar fógra ina leith i bpointe 456 CEEAG, mínigh cén fáth, i do thuairim, ar cheart feidhm a bheith ag an eisceacht i bpointe 457 CEEAG, nó cuir Iarscríbhinn i gceangal leis an bhfoirm fógra seo ina bhfuil dréachtphlean meastóireachta lena gcumhdaítear an raon feidhme a luaitear i bpointe 458 CEEAG[[15]](#footnote-16).

1. Má sholáthraítear dréachtphlean meastóireachta, déan an méid seo a leanas:
2. Tabhair thíos achoimre ar an dréachtphlean meastóireachta sin atá san Iarscríbhinn.

1. Deimhnigh go n‑urramófar pointe 460 CEEAG.

1. Tabhair an dáta agus an nasc idirlín ina mbeidh an plean meastóireachta le fáil go poiblí.

1. Chun comhlíonadh phointe 459(b) CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair agus gur faide a fad ná 3 bliana, deimhnigh go dtabharfaidh tú fógra faoi dhréachtphlean meastóireachta laistigh de 30 lá oibre tar éis modhnú mór lena méadófar buiséad na scéime go dtí os cionn EUR 150 milliún in aon bhliain ar leith nó EUR 750 milliún thar thréimhse iomlán na scéime.

1. Chun comhlíonadh phointe 459(c) CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair, tabhair gealltanas thíos go dtabharfaidh an Ballstát fógra faoi dhréachtphlean meastóireachta laistigh de 30 lá oibre tar éis caiteachas os cionn EUR 150 milliún sa bhliain roimhe sin a thaifeadadh i gcuntais oifigiúla.

1. Chun comhlíonadh phointe 461 CEEAG a fhíorú, déan an méid seo a leanas:
2. Soiléirigh an bhfuil an saineolaí neamhspleách roghnaithe cheana nó an roghnófar amach anseo é.

1. Tabhair faisnéis faoin nós imeachta chun an saineolaí a roghnú.

1. Tabhair údar leis an gcaoi a bhfuil an saineolaí neamhspleách ar an údarás deonúcháin.

1. Tabhair na sprioc-amanna atá beartaithe agat chun an tuarascáil mheastóireachta eatramhach agus chríochnaitheach a chur isteach. Tabhair faoi deara nach mór an tuarascáil mheastóireachta deiridh a chur faoi bhráid an Choimisiúin in am trátha ionas gur féidir measúnú a dhéanamh ar fhadú féideartha na scéime cabhrach agus, ar a dhéanaí, 9 mí sula rachaidh sí in éag, i gcomhréir le pointe 463 CEEAG. Tabhair faoi deara go bhféadfaí an sprioc-am sin a laghdú i gcás scéimeanna a spreagann an ceanglas meastóireachta le linn an 2 bhliain dheireanacha dá gcur chun feidhme.

1. Deimhnigh go gcuirfear an tuarascáil mheastóireachta eatramhach agus chríochnaitheach ar fáil go poiblí. Tabhair an dáta agus an nasc idirlín ina mbeidh na tuarascálacha sin le fáil go poiblí.

|  |
| --- |
| *Roinn D: Tuairisciú agus faireachán* |

*Chun an fhaisnéis sa roinn seo a sholáthar, féach roinn 6 (pointí 464-465) CEEAG.*

1. Deimhnigh go gcomhlíonfaidh an Ballstát na ceanglais maidir le tuairisciú agus faireachán a leagtar amach i Roinn 6, pointí 464 agus 465, CEEAG.

1. IO C 80, 18.2.2022, lch. 1. [↑](#footnote-ref-2)
2. Tabhair faoi deara, i gcás scéim cabhrach, gurb é an fad an tréimhse ar lena linn a fhéadfar iarratas a dhéanamh ar chabhair agus cinneadh a dhéanamh ina leith (lena n‐áirítear freisin, dá bhrí sin, an t‐am is gá do na húdaráis chun na hiarratais ar chabhair a fhormheas). Ní bhaineann an fad dá dtagraítear faoin gceist seo le fad na gconarthaí a thugtar i gcrích faoin scéim cabhrach, a fhéadfaidh leanúint ar aghaidh níos faide ná fad an bhirt. [↑](#footnote-ref-3)
3. Tabhair faoi deara go bhféadfadh athrú ar chabhair a bheith i gceist le hathrú ar an mbuiséad iarbhír nó measta, rud a mbeadh fógra nua riachtanach ina leith. [↑](#footnote-ref-4)
4. Le fonóta 74 foráiltear go bhféadfaí le hinfheistíochtaí le haghaidh cineál amháin eiliminte foirgnimh díriú, mar shampla, ar fhuinneoga nó coirí nua a chur san fhoirgneamh nó díriú ar insliú ballaí, cuir i gcás. [↑](#footnote-ref-5)
5. Tabhair faoi deara go soláthraítear tuilleadh treoraíochta i bpointí 38 agus 52, chomh maith le fonótaí 39 agus 45 CEEAG maidir leis an gcaoi ar cheart an cás frithfhíorasach dóchúil a fhorbairt. [↑](#footnote-ref-6)
6. Sainmhínítear ‘tionscadal tagartha’ i bpointe 19(63) CEEAG. [↑](#footnote-ref-7)
7. Má tá tú ag brath ar phróiseas iomaíoch atá ann le déanaí, mínigh conas is féidir a mheas go bhfuil an próiseas tairisceana sin iomaíoch, lena n‐áirítear conas a seachnaíodh brabúis amhantair le haghaidh teicneolaíochtaí éagsúla a áirítear sa phróiseas tairisceana iomaíoch i gcás inarb infheidhme, agus conas atá sé inchomparáide, mar shampla:

   An raibh na coinníollacha (e.g. téarmaí agus fad conartha, sprioc-amanna infheistíochta, cé acu a rinneadh nó nach ndearnadh íocaíochtaí tacaíochta a innéacsú le boilsciú) cosúil leis na coinníollacha a bheartaítear sa bheart/sna bearta ar tugadh fógra ina leith?

   An ndearnadh an próiseas iomaíoch faoi choinníollacha maicreacnamaíocha comhchosúla?

   An raibh na teicneolaíochtaí / na cineálacha tionscadail cosúil le chéile? [↑](#footnote-ref-8)
8. De réir phointe 19(89) CEEAG, is éard atá i gceist le ‘caighdeán de chuid an Aontais’:

   caighdeán éigeantach de chuid an Aontais lena socraítear na leibhéil atá le baint amach ag gnóthais aonair ó thaobh an chomhshaoil de, cé is moite de chaighdeáin nó spriocanna arna socrú ar leibhéal an Aontais atá ceangailteach ar na Ballstáit ach nach bhfuil ceangailteach ar ghnóthais aonair;

   an oibleagáid na teicnící is fearr atá ar fáil (TIFAF) a úsáid, mar a shainmhínítear i dTreoir 2010/75/AE, agus a áirithiú nach sáróidh na leibhéil astaíochtaí na leibhéil a bhainfí amach agus TIFAF á gcur i bhfeidhm; i gcás ina bhfuil leibhéil astaíochtaí a bhaineann le TIFAF sainmhínithe i ngníomhartha cur chun feidhme arna nglacadh faoi Threoir 2010/75/AE nó faoi threoracha eile is infheidhme, beidh na leibhéil sin infheidhme chun críoch na dtreoirlínte seo; i gcás ina sloinntear na leibhéil sin mar raon, beidh feidhm ag an teorainn ar a mbaintear an TIFAF amach ar dtús maidir leis an ngnóthas lena mbaineann. [↑](#footnote-ref-9)
9. Is í an tréimhse aisíoca an méid ama is gá chun costas infheistíochta a aisghabháil (gan chabhair). [↑](#footnote-ref-10)
10. Féach freisin an fhaisnéis bhreise i bpointí 51-53 chomh maith le fonótaí 45 agus 46 CEEAG. [↑](#footnote-ref-11)
11. Tabhair faoi deara go soláthraítear tuilleadh treoraíochta i bpointí 38, 52, 165, 166 agus 167 chomh maith le fonótaí 39 agus 45 CEEAG maidir leis an gcaoi ar cheart an cás frithfhíorasach dóchúil a fhorbairt. [↑](#footnote-ref-12)
12. Tabhair faoi deara go bhforáiltear an méid seo a leanas le pointe 44 CEEAG: ‘*Nuair a bheidh measúnú á dhéanamh ag na Ballstáit ar aonaid cosanta comhshaoil, féadfaidh siad, mar shampla, modheolaíocht a fhorbairt lena gcuirfear san áireamh astaíochtaí nó truailliú eile ag céimeanna éagsúla den ghníomhaíocht eacnamaíoch dá dtugtar tacaíocht, an t‑am chun tionscadal a chur i gcrích nó na costais a bhaineann le comhtháthú córas. Agus an méid a chuirtear leis na príomhchuspóirí á chur i gcomparáid le méid na cabhrach arna iarraidh, féadfaidh na Ballstáit, mar shampla, na critéir oibiachtúla éagsúla a mheas agus a roghnú ar bhonn mhéid na cabhrach in aghaidh aonad meán ualaithe na gcritéar oibiachtúil, nó féadfaidh siad na cinn ag a bhfuil na scóir is airde ar na critéir oibiachtúla a roghnú as measc raon teoranta tairiscintí a bhfuil an méid cabhrach is ísle in aghaidh an aonaid acu in aghaidh an aonaid. Ní mór paraiméadair aon chur chuige den sórt sin a chalabrú chun a áirithiú go bhfanfaidh an próiseas tairisceana neamh-idirdhealaitheach, iomaíoch ar bhealach éifeachtach agus go léireoidh sé luach eacnamaíoch.’* [↑](#footnote-ref-13)
13. Is éard is cistiú ón Aontas a bhainistítear go lárnach ann cistiú ón Aontas a bhainistítear go lárnach ag institiúidí, gníomhaireachta, comhghnóthais nó comhlachtaí eile de chuid an Aontais Eorpaigh agus nach bhfuil faoi rialú go díreach nó go hindíreach ag an mBallstát. [↑](#footnote-ref-14)
14. Rialachán (AE) 2020/852 ó Pharlaimint na hEorpa agus ón gComhairle an 18 Meitheamh 2020 maidir le creat a bhunú chun infheistíocht inbhuanaithe a éascú, agus lena leasaítear Rialachán (AE) 2019/2088 (IO L 198, 22.6.2020, lch. 13). [↑](#footnote-ref-15)
15. Tá an teimpléad don bhileog faisnéise forlíontaí chun fógra a thabhairt faoi phlean meastóireachta (Cuid III.8) le fáil anseo: [https://competition-policy.ec.europa.eu/state-aid/legislation/forms-notifications-and-reporting\_ga#evaluation-plan](#evaluation-plan) [↑](#footnote-ref-16)